Πέμπτη 14 Σεπτεμβρίου 2006...\nΟ Νότης σε τραγούδι που αγαπάμε.\n"Κι αν με βρεις τα χαράματα εδώ, μη με πάρεις για τρελό. Πες μου σε παρακαλώ!\nΠώς αντέχεις ν' αφήνεις μια καρδιά σαν το φύλλο να τρέμει στο βοριά;"\nΑρκετούς μήνες μετά την κυκλοφορία του cd "Αναγέννησις" μπορώ να πω πως το τραγούδι "Κι αν με βρεις" είναι το πιο πετυχημένο κομμάτι του άλμπουμ. Την επιτυχία δεν τη μετράω από τον αριθμό τηλεοπτικών μεταδόσεων του video clip του τραγουδιού ή από την επιβολή που τυχόν έχει στα play list των ραδιοφωνικών σταθμών. Για μένα πετυχημένο είναι ένα τραγούδι όταν καταφέρνει να αγαπηθεί από τον κόσμο.\nΒγαίνοντας βόλτα στην πόλη, βλέπεις ανθρώπους να ακούν μουσική την ώρα που οδηγούν ή την ώρα που περπατούν με τα ακουστικά του i-pop στα αυτιά. Το αναφερόμενο τραγούδι ακουγόταν κατά τη διάρκεια του καλοκαιριού σε κάθε γωνιά της πόλης. Το άκουσα πολλές φορές καθώς διέσχιζα τις διαβάσεις των πεζών από κάποιο αυτοκίνητο που σταμάτησε στο κόκκινο σήμα. Χαρακτηριστικά όμως θυμάμαι ένα νεαρό μέσα στο λεωφορείο της γραμμής, να έχει την ένταση του ήχου των ακουστικών του cd player του στο maximum και να τραγουδά δυνατά "Κι αν με βρεις τα χαράματα εδώ, μη με πάρεις για τρελό". Αν αυτό δεν είναι επιτυχία για έναν καλλιτέχνη, τότε τι είναι;\nΌταν πριν από μήνες εξέφρασα μέσω της στήλης τη δυσαρέσκεια μου για το σλόγκαν "του αγύριστου" δεν μπορούσα να εξηγήσω με ακρίβεια τι ήταν αυτό που θεώρησα αγένεια. Τώρα νομίζω ότι κατάλαβα τη διαφορά. Ο Νότης Σφακιανάκης με τη γοητευτικά λαϊκή μελωδική χροιά του αλλά και την ευγενέστατη παρουσία του απέναντι στις γυναίκες δεν είναι οπαδός της αγένειας. Αποδίδει καλύτερα και του ταιριάζουν περισσότερο τραγούδια που αναδεικνύουν αυτή του την αρσενική λεβεντιά και ευαισθησία. Τραγούδια σαν το ευαίσθητο και τρυφερό "Κι αν με βρεις". Νιώθει, αγαπάει, δεν ντρέπεται να το πει και να δείξει τι αισθάνεται. Γίνεται πρώτα κύριος και μετά μάγκας.\nΣε γλυκιά σύνθεση του ταλαντούχου Χριστόφορου Γερμενή, αγαπησιάρικο στίχο του Βασίλη Γιαννόπουλου (ο οποίος με αυτά που γράφει έχει κάνει κόσμο και κοσμάκη να ..."κόψει φλέβες") ο άρχοντας Νότης τραγουδά:\nΘέλω να πιω απόψε αγάπη μου\nκι αν ζαλιστώ και τρέξει το δάκρυ μου\nκάτι θα βρω πάλι να δικαιολογηθώ.\nΚι αν ξεχαστώ και χάσω τα λογικά μου\nκι άμα βρεθώ και πάλι στην πόρτα σου\nκάτι θα βρω καρδιά μου να δικαιολογηθώ.\nσαν φεγγάρι που ψάχνει ουρανό.\nπως αντέχεις ν' αφήνεις μια καρδιά\nσαν το φύλλο να τρέμει στο βοριά.\nΘέλω να πιω απ' τη στενοχώρια μου\nκι αν μπερδευτώ και χάσω τα λόγια μου\nΚλασσική εικόνα απελπισμένα ερωτευμένου που στενοχωριέται, κλαίει και πάνω στην παράνοιά του καταλήγει στην πόρτα της αγάπης του. Δεν είναι τρελός ο άνθρωπος. Είναι ερωτευμένος!\nΚατά καιρούς λαμβάνω τα μηνύματά σας στο mail μου και μου ζητάτε να αναφερθώ σε κάποια τραγούδια που αγαπάτε. Επειδή μου είναι δύσκολο, αν και το θέλω πολύ, να ικανοποιήσω όλα τα αιτήματά σας, βρήκα μία λύση που είμαι σίγουρη πως θα σας αρέσει.\nΘα δημοσιεύω τα αγαπημένα σας τραγούδια / στιχάκια αλλά και την αφιέρωση που θέλετε να κάνετε στο αγαπημένο σας πρόσωπο. Πείτε με ένα στίχο όσα δεν τολμάτε να πείτε οι ίδιοι. Γράψτε το όνομα σας, όσα θέλετε να πείτε μέσω κάποιου στίχου, το όνομα του παραλήπτη της αφιέρωσης και περιμένω τις αφιερώσεις σας στο martha@musiccorner.gr.\nΣας παρακαλώ μονάχα, επειδή τα κείμενα σας θα τα μεταφέρω όπως ακριβώς τα γράφετε, να προτιμάτε τους ελληνικούς χαρακτήρες και όχι τα greeklish.


Netflix 2021: Νέες κυκλοφορίες και επιστροφές αγαπημένων | Youfly\nNetflix 2021: Νέες κυκλοφορίες και επιστροφές αγαπημένων\nTo 2020 φτάνει – επιτέλους! – στο τέλος του και το Netflix ήδη ετοιμάζει τις νέες κυκλοφορίες για το 2021 που θα αναστατώσουν το κοινό.\nΟι λάτρεις του Netflix ήδη περιμένουν με ανυπομονησία τις αγαπημένες τους σειρές να επιστρέψουν, ενώ η online πλατφόρμα ετοιμάζει επίσης και την κυκλοφορία νέων σειρών και ταινιών που θα κλέψουν την παράσταση. Από την αναμενόμενη δραματική ταινία Pieces of a Woman με πρωταγωνίστρια την Vanessa Kirby του The Crown και την τρίτη σεζόν του Cobra Kai μέχρι και τη δραματική σειρά The Dig και την ολοκαίνουργια σειρά Inventing Anna, υπάρχουν τόσα πολλά για τα οποία ανυπομονούμε να έρθει το 2021.\nΕνώ υπάρχουν ακόμη πολλοί τίτλοι για το 2021 που δεν έχουν επιβεβαιώσει ακόμη ημερομηνίες κυκλοφορίας, αναμένουμε να δούμε πολλές γνωστές σειρές που θα επιστρέψουν τον νέο χρόνο, από την κωμική σειρά Sex Education μέχρι το θρίλερ You.\nΣυγκεντρώσαμε όλες τις πληροφορίες που χρειάζεται να ξέρετε για το Netflix του 2021 και τις νέες του κυκλοφορίες.\nNetflix 2021: Νέες κυκλοφορίες τον Ιανουάριο\nΤο We Can Be Heroes από τον αγαπημένο σκηνοθέτη του Spy Kids, Robert Rodriguez έρχεται αποκλειστικά στο Netflix από 1η Ιανουαρίου του 2021. Η ταινία ακολουθεί παιδιά υπερηρώων που είναι υπό την προστασία της κυβέρνησης όταν εξωγήινοι εισβολείς απαγάγουν τους γονείς τους. Πρωταγωνιστούν οι Pedro Pascal, Priyanka Chopra Jonas, Christian Slater και Adriana Barraza\nΜία γερμανική κωμωδία θα είναι διαθέσιμη από 2 Ιανουαρίου στο Netflix με τίτλο Asphalt Burning. H κωμωδία θα αφηγείται την ιστορία ενός οδηγού αγώνων που πρέπει να νικήσει έναν αγόνα, αλλιώς θα χάσει την αρραβωνιαστικιά του.\nΣτις 7 Ιανουαρίου έρχεται μία δραματική ταινία με τίτλο Pieces of a Woman, στην οποία πρωταγωνιστούν οι μοναδικοί Vanessa Kirby και Shia LaBeaouf. Η δραματική ταινία ακολουθεί ένα ζευγάρι από την Βοστώνη που περιμένουν παιδί, αλλά μία γέννηση στο σπίτι οδηγεί σε μία ανεπάντεχη τραγωδία.\nΣτις 8 Ιανουαρίου. μία νέα ταινία από τους Τούρκους σκηνοθέτες, the Taylan Brothers, θα είναι διαθέσιμη στην online πλατφόρμα. Η ταινία ονομάζεται Stuck Apart και ακολουθεί έναν άνδρα ο οποίος περνάει μία υπαρξιακή κρίση καθώς παλεύει να εξισορροπήσει την επαγγελματική με την προσωπική του ζωή ενώ μένει με την αδερφή του.\nΣτις 8 Ιανουαρίου θα επιστρέψει επίσης η σειρά φαινόμενο που αναστάτωσε το κοινό όταν πρωτοκυκλοφόρησε στο Netflix. Δεν είναι άλλη από το Cobra Kai, που θα έρθει με την τρίτη σεζόν στο Netflix. Να υπενθυμίσουμε ότι το Cobra Kai είναι spin-off του Karate Kid, που ακολουθεί τον 34χρονο Johnny Lawrence μετά τα γεγονότα της πρώτης ταινίας.\nΤο ομώνυμο best seller του New York Times από τον Aravind Adiga θα μεταφερθεί στην online πλατφόρμα του Netflix με πρωταγωνίστρια την Priyanka Chopra Jonas. Η ταινία επικεντρώνεται στον Balram Halwai (Adarsh Gourav) και την τραγελαφική άνοδό του από φτωχό χωριατόπαιδo και επιτυχημένο επιχειρηματία.\nΠρος τα τέλη του Ιανουαρίου θα είναι διαθέσιμη στην πλατφόρμα μία νέα δραματική ταινία εποχής με τίτλο, The Dig. Στην ταινία πρωταγωνιστούν οι Ralph Fiennes, Lily James και Cary Mulligan και ακολουθεί μία πλούσια χήρα που προσλαμβάνει έναν ερασιτέχνη αρχαιολόγο για να ανασκάψει τα νεκροταφεία στο κτήμα της, ενώ ο Β’ Παγκόσμιος Πόλεμος είναι στο κατώφλι.\nΆλλες κυκλοφορίες που αναμένουμε στο Netflix το 2021\nΤο Inventing Anna αναμένεται να κυκλοφορήσει μέσα στο 2021 και αφηγείται την ιστορία της απατεώνισσας Anna Delvey, σύμφωνα με το αφιέρωμα και την έρευνα της Jessica Pressler στο New York Magazine. Η σειρά επικεντρώνεται στο πώς η Anna Delvey εξαπάτησε την υψηλή κοινωνία της Νέας Υόρκης πως ήταν μία πλούσια Γερμανίδα κληρονόμος, η οποία τους έκλεβε κρυφά.\nTo Behind Her Eyes είναι βασισμένο στο ομώνυμο βιβλίο της Sarah Pinborough, όπου πρωταγωνιστεί η Simon Brown ως μία μόνη μητέρα που έχει δεσμό με το αφεντικό της (Tom Bateman) πριν γίνει κολλητή φίλη με την γυναίκα του, Adele (Eve Hewson).\nΜία ακόμη σειρά που αναμένεται να έρθει στο Netflix είναι το Fate: The Winx Saga. Η αγαπημένη σειρά κινούμενων σχεδίων που αγαπήθηκε από τα μικρά παιδιά θα έρθει στο Netflix σε live-action εκδοχή με ηθοποιούς. Η σειρά επικεντρώνεται σε 5 νεράιδες που πηγαίνουν σε ένα μαγικό σχολείο όπου πρέπει να μάθουν να διαχερίζονται τις μαγικές τους ικανότητες.\nΟ ανατριχιαστικός Joe Goldberg, που υποδύεται ο Penn Badgley από το Gossip Girl, επιστρέφει στην σεζόν 3 του You στα μέσα του 2021 με την δολοφονική κοπέλα του Love (Victoria Pedretti) για μία ακόμη συγκλονιστική σεζόν.\nΒασισμένο στο βιβλίο του Harlan Coben, αυτή η νέα σειρά έρχεται στο Netflix και ακολουθεί τον Guillaume Lucchesi (Finnegan Oldfield), ο οποίος προσπαθεί να βρει την χαμένη σύντροφό του, Judith, 10 χρόνια μετά την τραγωδία που περιλάμβανε το θάνατο της πρώτης του αγάπης και του αδερφού του.\nΣκηνοθετημένο από τον Zack Snyder, αυτή η ταινία δράσης περιλαμβάνει ζόμπι κι ένα εμβλημαιτκό κάστ από τους Dave Bautista, Ella Purnell, Omari Hardwick και Tig Notaro. Η ταινία ακολουθεί μία ομάδα από μισθοφόρους που πρασπαθούν να πραγματοποιήσουν μία μεγάλη αποστολή στο Las Vegas που έχει προσβληθεί από ζόμπι.\nApollo 10 1/2: A Space Age Adventure είναι μία ταινία κινουμένων σχεδίων που διαδραματίζεται στο διάστημα από τον Richard Linklater και πρωταγωνιστή τον Jack Black. Η περιπέτεια αφηγείται την ιστορία του πρώτου ταξιδιού στο φεγγάρι το καλοκαίρι του 1969 από την οπτική του αστροναύτη κι ενός ενθουασιαμένου παιδιού που μένει κοντά στη NASA.\nTo Love is Blind, αυτό το πειραματικό σόου γνωριμιών, ανανεώθηκε για δεύτερη σεζόν στο Netflix, το οποίο θα επιστρέψει στα μέσα του 2021 για μία ακόμα απολαυστική σεζόν.\nTo The Netflix Afteroparty είναι ένα νέο εβδομαδιαίο κωμικό σόου που θα κυκλοφορήσει το 2021 με παρουσιαστές τους London Hughes, Fortune Feimster και David Spade, το οποίο θα επικεντρώνεται στις νέες κυκλοφορίες του Netflix, ενώ θα περιλαμβάνουν επίσης συνεντεύξεις, συζητήσεις για την ποπ κουλτούρα και σκετσάκια.\nΗ αγαπημένη ακομπλεξάριστη σειρά, Sex Education, επιστρέφει για την τρίτη σεζόν στα μέσα του 2021 μετά από καθυστερήσεις λόγω κορονοϊού. Η τρίτη σεζόν της κωμικής σειράς έχει ήδη ξεκινήσει τα γυρίσματα, ενώ βλέπουμε τον Otis και την παρέα του να επιστρέφουν μέσα στον χρόνο.\nΜία νέα CG anime σειρά, βασισμένη στα επιτυχημένα παιχνίδια Resident Evil, αναμένεται να κυκλοφορήσει μέσα στο 2021 στο Netflix, η οποία μάλιστα θα επικεντρώνεται σε 2 διάσημους χαρακτήρες τους Leon S. Kennedy και Claire Redfield.\nΣτις νέες κυκλοφορίες για το Netflix του 2021 υπάρχει και μία έκπληξη για τους θαυμαστές του The Crown, καθώς θα κυκλοφορήσει μία κινηματογραφική εκδοχή για τη ζωή της Πριγκίπισσας Νταϊάνα, η οποία, όμως, θα είναι μιούζικαλ του Broadway.\nΜία άλλη έκπληξη είναι ότι αναμένεται να κυκλοφορήσει μία νέα σειρά που θα είναι βασισμένη στον κόσμο των Angry Birds. Το 2021, θα δούμε, λοιπόν, στο Netflix τα αγαπημένα μας “θυμωμένα πτηνά”, τους Red, Bomb και Chuck.\nΗ αγαπημένη σειρά που έχει κερδίσει το κοινό από την πρώτη στιγμή θα επιστρέψει τον επόμενο χρόνο με την τέταρτη σεζόν, εφόσον ανανεώθηκε για επόμενη σεζόν τον Μάιο.\nΠΡΟΗΓΟΥΜΕΝΟ ΑΡΘΡΟΡώμας – Τρύπη: Αποκλειστικές φωτογραφίες στο Σημείο Συνάντησης\nΕΠΟΜΕΝΟ ΑΡΘΡΟΗ Anya Taylor-Joy για τον ρόλο της στη σειρά, το σκάκι και το μέλλον


THIVA POST: 9/1/2011 - 16/1/2011\nΗ Κα. ΤΣΟΝΟΓΛΟΥ ΣΤΗΡΙΖΕΙ ΟΙΚΟΝΟΜΙΚΑ ΤΟ ΤΑΞΙΔΙ ΤΩΝ ΠΑΛΑΙΜΑΧΩΝ ΤΟΥ ΙΩΝΙΚΟΥ ΑΣΤΕΡΑ ΣΤΗΝ ΜΙΚΡΑ ΑΣΙΑ\nένα παραμύθι από το blog H ISTORIA ARXIZEI\nΑφορούσε επικείμενες βομβιστικές επιθέσεις\nΣχέδιο εξασέλιδης προκήρυξης\nπεριείχε ο ένας από τους ηλεκτρονικούς υπολογιστές που κατασχέθηκε κατά τις έρευνες της Αντιτρομοκρατικής Υπηρεσίας στον Βύρωνα και τον Ταύρο. Σύμφωνα με την ΕΛ.ΑΣ., οι τέσσερις συλληφθέντες ετοίμαζαν σειρά επιθέσεων ενόψει της δίκης των μελών της οργάνωσης «Συνομωσία Πυρήνων της Φωτιάς». Σε ανακοίνωσή της, η ΕΛ.ΑΣ. αναφέρει:...\nΑναρτήθηκε από Thivapost στις 15:05 Δεν υπάρχουν σχόλια:\nΕάν δεν στηρίξεις το… σπίτι σου θα πέσει να σε.. πλακώσει. Έτσι και χοντρός πριν τον πλακώσει το …σπίτι του… αφεντικού του, σπεύδει να το υπο..στηρίξει, με τον τρόπο του.\nΕπεκτατικός Τουρκικός Χάρτης εναντίον Ελλάδας και Κύπρου\nΝέοι με όρεξη για ζωή, με ιδέες, με εργατικότητα και όραμα σβήνουν τη φωτεινότητα της ύπαρξής τους καθημερινά σε μαγαζιά νυχτερινής διασκέδασης, καφετέριες και μπαρ. Είναι ένας τρόπος να πιάσουν λεφτά βάζοντας τα όνειρά τους στο ψυγείο με την ελπίδα\nΠαρέμβαση ΒΑΣΙΛΗ ΤΟΓΙΑ, κατά τη συνεδρίαση της Επιτροπής Εθνικής Άμυνας και Εξωτερικών Υποθέσεων της Βουλής για την Ε.Α.Β. Α.Ε.\nΒΑΣΙΛΗΣ ΤΟΓΙΑΣ: «ΝΑ ΠΡΟΣΛΗΦΘΕΙ ΠΡΟΣΩΠΙΚΟ ΚΑΙ\nΝΑ ΔΟΘΕΙ ΠΡΟΟΠΤΙΚΗ ΣΤΗΝ ΕΤΑΙΡΕΙΑ».\nΤΟ ΕΡΩΤΗΜΑ ΕΙΝΑΙ ΠΩΣ ΤΑ ΚΑΤΑΦΕΡΑΝ ΑΥΤΟΙ ΟΙ ΤΥΧΕΡΟΙ ΝΑ ΒΡΟΥΝ ΔΟΥΛΕΙΑ ΜΕΣΑ ΣΤΗΝ ΑΝΕΡΓΙΑ ΠΟΥ\nΔΥΣΚΟΛΕΥΕΙ ΤΟΥΣ ΝΕΟΥΣ ΝΑ ΞΕΚΙΝΗΣΟΥΝ ΤΗΝ ΖΩΗ ΤΟΥΣ ΤΕΛΟΣ ΠΑΝΤΩΝ…\nΙΣΩΣ ΤΑ ΚΑΠΗ ΣΥΝΕΡΓΑΣΤΗΚΑΝ ΜΕ ΤΟΝ ΟΑΕΔ ?\nαπό Μαρουσω Κυλιια\nΗ τηλεόραση θέλει έναν λαό φοβισμένο\nΗ τηλεόραση θέλει έναν λαό φοβισμένο.\nΣυγκρούσεις μεταξύ κατοίκων και αστυνομικών\nΕπιστημονική ημερίδα με θέμα «Βιοποικιλότητα και Παραγωγικότητα στη Λίμνη Παμβώτιδα Ιωαννίνων» είναι το θέμα ημερίδας που διοργανώνεται το Σάββατο το πρωί, στο Συνεδριακό Κέντρο « Κ. Παπούλιας» του Πανεπιστήμιου Ιωαννίνων.\nΤο γύρο του κόσμου κάνουν οι εικόνες του φυλακισμένου Ελληνορθόδοξου Πατριάρχη Ειρηναίου στα Ιεροσόλυμα(video)\nΔείτε βίντεο απο την επίθεση λαθρομεταναστών στο αυτοκίνητο του ARTtv στο λιμάνι της Ηγουμενίτσας. Καλά είμαστε σοβαροί; Άντε πετάξτε τους στη θάλασσα!\nΤρίτη βραδυ 11/1/11.Ώρα 22.00. Επίθεση στο αυτοκίνητο του ARTTV και στη συνέχεια στους άνδρες του Λιμεναρχείου Ηγουμενίτσας, από λαθρομετανάστες που βρίσκονται στην περιοχή. Η κατάσταση πέριξ του λιμανιού της Ηγουμενίτσας και στην είσοδο της Εγνατίας τείνει να ξεφύγει από κάθε έλεγχο...\nΆντε πετάξτε τους στη θάλασσα!\nΤο είδαμε στο epirusgate\nΗ ανάγκη για μια νέα μορφή πληροφόρησης.\n«Κοιμήθηκα σαν πουλάκι στο τμήμα»\nΤον υποδέχτηκαν σαν ήρωα\nΜε χειροπέδες στον εισαγγελέα ο Γκλέτσος\nΗ δίκη ορίστηκε για τις 6 Απριλίου\nΘΕΜΑ: «Πρόσκληση σύγκλησης Δημοτικής Κοινότητας Θήβας» (Άρθρο 88 του Ν. 3852/10\nΚαλείσθε να προσέλθετε στη δημόσια συνεδρίαση της Δημοτικής Κοινότητας Θήβας που θα διεξαχθεί στο Παλαιό Δημαρχείο (Πινδάρου και Οιδίποδος) την 14η του μηνός Ιανουαρίου έτους 2011, ημέρα Παρασκευή και ώρα 19.00 για τη συζήτηση και λήψη αποφάσεων στα συνημμένα θέματα της ημερήσιας διάταξης, σύμφωνα με τις σχετικές διατάξεις του άρθρου 88 του Ν. 3852/10 (ΦΕΚ Α’ 87).\nΕσάς ενοχλούν κύριε Πεταλωτή οι δηλώσεις του Μητροπολίτη Πειραιώς. Εσάς και όχι τον Ελληνικό λαό!\nΘα φτάναμε και στο σημείο αυτό. Αν και μέσα μου πιστεύω πως δεν είμαστε καθόλου έτοιμοι και ώριμοι, παρόλο που τους μήνες που μας πέρασαν η ιστορία πάτησε γκάζι . Ισα που μερικοί από μας αντιλαμβάνονται προς τα που πρέπει να βαδίσουμε και πως να οργανωθούμε. Εχουμε βιασύνη, φόβο και άγνοια. Και αμφιβολίες. Για ένα σωρό πράγματα. Και πολύ εγωϊσμό ως γνήσιοι έλληνες. Ομως αρχίζουν πια οι φωνές και γίνονται επιτακτικώτερες.\nΡεσιτάλ τουρκικών παραβιάσεων και σήμερα\nΣυνολικά 20 αεροσκάφη εκ των οποίων τα 14 μαχητικά και 6 σε μεμονωμένες περιπτώσεις (1 CN-235, 5 ελικόπτερα) πραγματοποίησαν σήμερα 8 παραβάσεις του FIR Αθηνών και 5 παραβιάσεις του Εθνικού Εναέριου Χώρου (ΕΕΧ). Από τα 14 μαχητικά τα 6 έφεραν οπλισμό.\nΗ δραστηριότητα επικεντρώθηκε σε βόρειο και κεντρικό Αιγαίο.\nΣτηρίζω τον Α.Ο ΘΗΒΑ! Στηρίζω τον ΤΟΠΟ μου! Στηρίζω το ΟΡΑΜΑ !\nΗ ΟΜΑΔΑ ΜΑΣ ΧΡΕΙΑΖΕΤΑΙ !!!!!!!!\nΝΑ ΣΤΗΡΙΞΟΥΜΕ ΤΗΝ ΟΜΑΔΑ ΤΗΣ ΠΟΛΗΣ ΜΑΣ !!!!!!!\nΠΡΕΠΕΙ ΝΑ ΚΑΤΑΛΑΒΟΥΜΕ ΟΛΟΙ ΜΑΣ ΠΩΣ ΕΜΕΙΣ ΟΙ ΦΙΛΑΘΛΟΙ ΕΙΜΑΣΤΕ Ο 12 ΠΑΙΧΤΗΣ !!!!!!!


Υποστηρικτικές δηλώσεις του μητροπολίτου Πειραιώς για τον π. Γεώργιο Σχοινά και τη Θεία Κοινωνία: "Ξεπεζέψτε από το καλάμι" | Κατάνυξη\nΥποστηρικτικές δηλώσεις του μητροπολίτου Πειραιώς για τον π. Γεώργιο Σχοινά και τη Θεία Κοινωνία: “Ξεπεζέψτε από το καλάμι”\n…«Διάφορα καλάμια κυκλοφορούν, υπάρχει σύγχυσις και κάποιοι πρέπει να ξεπεζέψουν από κάποιο καλάμι»… (μητροπολίτης κ. Σεραφείμ)\nΩς katanixi.gr έχουμε κοινοποιήσει και σχολιάσει πολλές φορές τις δηλώσεις του Μητροπολίτη Πειραιώς κ. Σεραφείμ, άλλοτε με ύφος ελεγκτικό και άλλοτε με ύφος υποστηρικτικό. Έτσι κι αυτή τη φορά, θα τον συγχαρούμε για τη δημόσια ομολογία του και υποστήριξή του στον π. Γεώργιο Σχοινά κατά τη συνέντευξή του στην εκπομπή της κυρίας Αναστασοπούλου στον ΣΚΑΪ.\nΌπως είναι γνωστό στο πανελλήνιο, ένας ιερέας στο Κουκάκι εν ονόματι π. Γεώργιος Σχοινάς τόλμησε να κοινωνήσει δύο μικρά παιδιά από την πόρτα του του ιερού της εκκλησίας. Τόσο οι δημοσιογράφοι όσο και κάποιοι εκκλησιαστικοί ταγοί “έπεσαν να τον φάνε”. Ο κ. Σεραφείμ, ωστόσο, δε δίστασε να τον υποστηρίξει δημοσίως, μιλώντας βέβαια ως απλός πιστός και όχι ως Μητροπολίτης, καθώς η Ιερά Σύνοδος επιτρέπει να γίνονται δημόσιες δηλώσεις μόνο από τον Μητροπολίτη Ναυπάκτου.\nΟ κ. Σεραφείμ αναφέρει πως η κίνηση του παπαΓιώργη να κοινωνήσει τα μικρά παιδιά δεν υπερέβη κανένα νόμο, καθώς τηρούσε τις προβλεπόμενες προϋποθέσεις. Μάλιστα, συντάσσεται με την απόφαση του παπαΓιώργη και δηλώνει πως κι αυτός εάν τον καλούσαν να κοινωνήσει έναν ασθενή, θα πήγαινε.\nΕπιπροσθέτως, χρησιμοποιεί και την ιδιότητά του ως νομικός για να υποστηρίξει πως η Θεία Κοινωνία δεν απαγορεύεται από κανένα μέτρο ή νόμο! Αντιλαμβανόμενος, δε, το μένος κάποιων έναντι της Θείας Κοινωνίας, αντιδρά με τη φράση: “Διάφορα καλάμια κυκλοφορούν. Να ξεπεζέψουν.”\nΕδώ θα θέλαμε, βέβαια, να παρακαλέσουμε τον κ. Σεραφείμ να μη συναινεί στην αναγνώριση της κοινής προσευχής των πιστών στον ναό, ως συγχρωτισμό και ως πιθανό μέσο μετάδοσης του ιού. Ας υπενθυμίσουμε στο αναγνωστικό μας κοινό πως ο Ιερός Ναός ως Οίκος του Θεού που διακονείται από Αγγέλους, δεν αποτελεί χώρο μετάδοσης ασθενειών και δε χρήζει προφυλάξεων!\nΤέλος, ο Μητροπολίτης Πειραιώς κ. Σεραφείμ τονίζει πως όποιος προσβάλλει τη Θεία Κοινωνία, προσβάλλει και τη θρησκευτική ελευθερία μας διαπράττοντας κακούργημα βάση νόμου!\nΓια λόγους ενημέρωσης του αναγνωστικού μας κοινού προβάλλουμε ένα απόσπασμα από σχετικό βίντεο από newsique GR.\nΜε τη φράση «η Θεία Κοινωνία δεν έχει απαγορευθεί. Η Θεία Κοινωνία δεν μπορεί να μεταδώσει καμία ασθένεια» θέλησε να δώσει το δικό του στίγμα για τον ιερεά που κοινώνησε πιστούς χθες από την πίσω πόρτα του ναού στο Κουκάκι ο Μητροπολίτης Πειραιώς Σεραφείμ στο ΣΚΑΪ.\nΩστόσο όπως ξεκαθάρισε ότι μιλά ως απλός πιστός και όχι σαν Μητροπολίτης.\nΔηλώσεις του μητρ. Πειραιώς για τον π. Γεώργιο Σχοινά και τη Θ. Κοινωνία: “Ξεπεζέψτε από το καλάμι”\nΠροηγούμενο άρθροΕίναι ολίγιστοι οι αγαπητοί του Ι.Σ.Κ.Ε.\nΕπόμενο άρθροΟ Άγιος Πορφύριος διαβάζει τον Κατηχητικό Λόγο στην Αναστάσιμη Θεία Λειτουργία


Μουντομπάσκετ 2019: Ο Αντετοκούνμπο έγινε... comic! "Η Ελλάδα είναι έτοιμη" - Ειδήσεις\nNewsit / Αθλητικα / Μπασκετ / Μουντομπασκετ 2019: Ο Αντετοκουνμπο εγινε… comic! “Η Ελλαδα ειναι ετοιμη”\nΜουντομπάσκετ 2019: Ο Αντετοκούνμπο έγινε… comic! “Η Ελλάδα είναι έτοιμη”\nH FIBA ετοιμάζεται για το… τζάμπολ στο Μουντομπάσκετ της Κίνας και δεν θα μπορούσε να μην ασχοληθεί με την Εθνική Ελλάδας και να χρησιμοποιήσει τον MVP του NBA, Γιάννη Αντετοκούνμπο, προκειμένου να προωθήσει τη διοργάνωση της.\nΗ FIBA δημιούργησε ένα όμορφο video για τη συμμετοχή του Γιάννη Αντετοκούνμπο -με την Εθνική Ελλάδας- στο Μουντομπάσκετ της Κίνας, που κάνει… τζάμπολ το προσεχές Σάββατο (31.08.2019).\nΗ Παγκόσμια Ομοσπονδία μπάσκετ υποδέχεται τον Γιάννη Αντετοκούνμπο στο Μουντομπάσκετ 2019, βάζοντας ένα κοριτσάκι να “ξεφυλλίσει” ένα… comic book μέσα σε έναν συρμό του μετρό, με το οποίο αναλύει όσα μπορεί να κάνει ο “Greek freak” εντός παρκέ.\n“Φέτος το καλοκαίρι ο Greek freak έρχεται για να κερδίσει και δεν τον σταματάει τίποτα” σχολίασε η πιτσιρίκα, για να εμφανιστεί ξαφνικά απέναντι της ο Έλληνας “αστέρας” του NBA και να στείλει το μήνυμα: “Η Ελλάδα είναι έτοιμη! Θα σας δούμε στην Κίνα!”\nΚατηγορίες Αθλητικά,Μπάσκετ Ετικέτες FIBA,ΑΝΤΕΤΟΚΟΥΝΜΠΟ,ΓΙΑΝΝΗΣ ΑΝΤΕΤΟΚΟΥΝΜΠΟ,ΕΘΝΙΚΗ ΕΛΛΑΔΑΣ,ΕΘΝΙΚΗ ΜΠΑΣΚΕΤ,ΕΙΔΗΣΕΙΣ,ΜΟΥΝΤΟΜΠΑΣΚΕΤ 2019,ΜΟΥΝΤΟΜΠΑΣΚΕΤ ΚΙΝΑ,ΜΠΑΣΚΕΤ Πλοήγηση άρθρων


Τα ζώδια την εβδομάδα 1 έως 7 Ιουλίου 2019\nΗ ηλιακή έκλειψη που πραγματοποιείται την Τρίτη σε μια θέση κόντρα με σένα, φέρνει έντονους προβληματισμούς, ειδικά αν έχεις γεννηθεί γύρω στις αρχές Απρίλη, και ενδεχομένως να κληθείς να αντιμετωπίσεις πιεστικές καταστάσεις ή σημαντικές αλλαγές στο σπίτι, την ακίνητη περιουσία ή την οικογένεια. Την ίδια μέρα, η είσοδος του κυβερνήτη σου Άρη στον Λέοντα φέρνει ερωτισμό και ζωντάνια, όμως, θα κληθείς να στηρίξεις περαισσότερο τα αγαπημένα σου πρόσωπα ή τα παιδιά σου, αν είσαι γονιός. Το κλίμα, πάντως, στο σπίτι και την οικογένεια φτιάχνει.\nΗ ηλιακή έκλειψη που πραγματοποιείται την Τρίτη σε ένα φιλικό ζώδιο, φέρνει ευχάριστες αλλαγές στο κοντινό σου περιβάλλον, παρά το άγχος που σε καταβάλλει. Γενικότερα, όμως, θα πρέπει να είσαι πιο διαλλακτικός στον τρόπο που επικοινωνείς τις ιδέες σου, αλλά και προσεκτικός στις μετακινήσεις σου. Από την Τρίτη ο Άρης περνά σε μια πιο πιεστική θέση, φέρνοντας στο προσεχές διάστημα κάποια προβλήματα στο σπίτι ή την οικογένεια. Η Αφροδίτη από την Τετάρτη περνά σε μια ευνοϊκότερη θέση για τα ζητήματα καρδιάς.\nΠιθανώς να προβληματιστείς ως προς την αξία που δίνεις σε πρόσωπα και καταστάσεις. Την Τρίτη ο Άρης περνά σε μια πιο φιλική θέση για το ζώδιό σου και σε βγάζει από τη στασιμότητα της προηγούμενης περιόδου, καθώς έχεις περισσότερη κινητικότητα και όρεξη για δράση. Η Αφροδίτη για λίγο ακόμα στο ζώδιό σου αγγίζει άμεσα τους γεννημένους από τα μέσα Ιουνίου και μετά, και μπορείς να προσεγγίσεις το πρόσωπο που σε ενδιαφέρει. Επίσης, τη Δευτέρα επιδιώκεις να προσεγγίσεις την άλλη πλευρά.\nΠρωταγωνιστείς στις εξελίξεις, καθώς την Τρίτη πραγματοποιείται ηλιακή έκλειψη στο ζώδιό σου, που σε επηρεάζει ακόμη περισσότερο αν έχεις γενέθλια αυτές τις μέρες, μαρτυρώντας πως κλείνει ένας κύκλος στη ζωή σου μέσα από επίπονες διαδικασίeς, και ανοίγει ένας νέος. Μη φοβηθείς, όμως, τις αλλαγές γιατί αργότερα θα αποδειχτούν σωτήριες. Από την Τρίτη ο Άρης εγκαταλείπει το ζώδιό σου και οι καταστάσεις καταλαγιάζουν. Από την Τετάρτη και μετά όμως η Αφροδίτη περνά στο ζώδιό σου και αλλάζει το τοπίο, αυξάνοντας τη γοητεία σου.\nΑποπροσανατολίζεσαι από τις υποχρεώσεις της καθημερινότητας και ενδεχομένως να έχεις άγχος για τις καταστάσεις που μοιάζουν μετέωρες, ενώ επωμίζεσαι και ευθύνες, με την ηλιακή έκλειψη στο προηγούμενο ζώδιο από το δικό σου. Από την Τρίτη ο Άρης περνά στο ζώδιό σου μετά από μια περίοδο παρασκηνίου και στασιμότητας, αυξάνοντας κατακόρυφα τα επίπεδα ενέργειας και μολονότι μπορεί να μη λείψουν οι προκλήσεις που θα κληθείς να αντιμετωπίσεις, αυτή τη φορά το παιχνίδι είναι στα χέρια σου. Θα πρέπει, όμως, να μην παρασύρεσαι σε βιαστικές ή παρορμητικές κινήσεις.\nΣηματοδοτείται το τέλος κάποιων στόχων ή σχεδίων που είχες ως τώρα, με την ηλιακή έκλειψη που πραγματοποιείται την Τρίτη σε βοηθητική θέση, ώστε να περάσεις σε νέα εγχειρήματα για το μέλλον. Ωστόσο, θα πρέπει και εσύ να ζυγίσεις εντός σου τι κρατάς και τι αφήνεις πίσω, καθώς οι επιβεβλημένες αλλαγές δεν είναι στη φύση σου. Από την Τετάρτη περνάς σε πιο εξωστρεφή περίοδο στα αισθηματικά, καθώς η Αφροδίτη περνώντας στον Καρκίνο φέρνει ευκαιρίες για διασκέδαση και φλερτ, και γενικότερα το σαββατοκύριακο έχεις τον πρώτο λόγο στις εξελίσσεις.\nΈρχονται αρκετές αναταράξεις ως προς τον τρόπο που βγάζεις τον εαυτό σου προς τα έξω, όπως δείχνει και η ηλιακή έκλειψη που πραγματοποιείται στο ζενίθ του ωροσκοπίου σου την Τρίτη, γι’ αυτό θα πρέπει να είσαι ιδιαίτερα προσεκτικός και να κρατάς χαμηλό προφίλ. Από την Τρίτη ο Άρης που εδώ και καιρό έφερε πολύ κούραση και πιεστικές καταστάσεις, περνά σε μια πιο βοηθητική θέση και σε κινητοποιεί για να υλοποιήσεις τους στόχους σου. Με την Αφροδίτη από τον Καρκίνο εστιάζεις περισσότερο στις φιλοδοξίες σου και όχι στον έρωτα.\nΜολονότι βρίσκεσαι σε μια βοηθητική περίοδο, η ηλιακή έκλειψη που πραγματοποιείται την Τρίτη σε καλεί να δεις σε βάθος την κοσμοθεωρία σου και να αφαιρέσεις όλα εκείνα τα στεγανά που δεν συμβαδίζουν με το σήμερα. Παράλληλα, κλείνουν κύκλοι με νομικές ή διαδικαστικές υποθέσεις, θέματα σπουδών ή επαφών με εξωτερικό, και ανοίγουν νέοι. Οι μέρες μέχρι την Τρίτη ευνοούν κυρίως όσους ήδη είναι σε σχέση, όμως, από την Τετάρτη και μετά η Αφροδίτη σε φιλικότερη θέση για το ζώδιό σου φέρνει περισσότερες επαφές και κινητικότητα.\nΗ ηλιακή έκλειψη που πραγματοποιείται την Τρίτη φέρνει αναστάτωση στην καθημερινότητά σου που σκοπό έχει να σε κάνει να δεις τα πραγματικά σου θέλω και τις βαθύτερες ανάγκες σου. Την ίδια μέρα, ο Άρης περνά στον Λέοντα και έχεις περισσότερη αισιοδοξία για το μέλλον και όρεξη για νέους ορίζοντες. Μέχρι την Τετάρτη έχεις σημαντικές ευκαιρίες στα αισθηματικά, καθώς η Αφροδίτη για λίγο ακόμα απέναντι από το ζώδιό σου αγγίζει άμεσα τους γεννημένους από τα μέσα Δεκεμβρίου και μετά.\nΟι άλλοι θα σε απασχολήσουν πιο έντονα με τις υποθέσεις τους, όπως μαρτυρά και η ηλιακή έκλειψη που πραγματοποιείται απέναντί σου την Τρίτη, η οποία κλείνει οριστικά κάποιο κεφάλαιο στις διαπροσωπικές σου σχέσεις και ανοίγει ένα καινούριο, ειδικά αν έχεις γεννηθεί γύρω στις αρχές Ιανουαρίου. Η έκλειψη αυτή αγγίζει άμεσα τα προσωπικά σου, έτσι λοιπόν έρχονται σημαντικές αλλαγές, για την ώρα όμως έχεις να συζητήσεις και για κάποιες ανασφάλειές σου.\nΚάτι αλλάζει μέσα στην καθημερινότητά σου, με την ηλιακή έκλειψη που πραγματοποιείται την Τρίτη. Θα πρέπει, όμως, να δώσεις και τη δέουσα προσοχή στην υγεία σου, ενώ αν επεδίωκες να αλλάξεις συνήθειες που σε κρατάν πίσω, ήρθε η ώρα να το κάνεις! Από την Τρίτη ο Άρης περνά απέναντι από το ζώδιό σου φέρνοντας ένα πιο ηλεκτρισμένο κλίμα σε σχέσεις και συνεργασίες, και στο εξής οι άλλοι θα έχουν περισσότερες απαιτήσεις από εσένα. Επίσης, από την Τετάρτη περνάς σε μια πιο εσωστρεφή φάση στα προσωπικά, ενώ υπάρχουν γκρίνιες…\nΗ εβδομάδα αυτή χρωματίζεται κυρίως από την ηλιακή έκλειψη που πραγματοποιείται την Τρίτη σε μια φιλική θέση για σένα, ειδικά αν έχεις γεννηθεί γύρω στις αρχές Μαρτίου, φέρνοντας ένα νέο κεφάλαιο στα δημιουργικά σου σχέδια, ξεκινάς με όρεξη για νέα δεδομένα. Την Τρίτη ο Άρης περνά στον Λέοντα, μια θέση που για σένα μεταφράζεται σαν περισσότερη κούραση στην καθημερινότητά σου, ενώ δεν αποκλείεται να νιώθεις πιο ευάλωτος από άποψη υγείας. Η έκλειψη αυτή αγγίζει και τα προσωπικά σου, ολοκληρώνοντας έναν κύκλο και ανοίγοντας έναν άλλο.\nPrevious : Τι λένε τ’ άστρα για σήμερα, 1 Ιουλίου\nNext : Αστρολογικές προβλέψεις για το μήνα Ιούλιο\nΤα ζώδια την εβδομάδα 2 έως 8 Δεκεμβρίου\nΑστρολογικές προβλέψεις για την εβδομάδα 25 Νοεμβρίου – 1 Δεκεμβρίου\nΑστρολογικές προβλέψεις για την εβδομάδα 18-24 Νοεμβρίου\nΤα ζώδια την εβδομάδα 11 έως 17 Νοεμβρίου 2019


Δημήτρης Ουγγαρέζος: «Μόνο μπινελίκια. Κοιμηθείτε γαμώτ..» | Gpop.gr\nΚείμενο: Gpop team 29/08/2016\nO Δημήτρης Ουγγαρέζος αργά το βράδυ τις Κυριακής είχε νεύρα και ο λόγος είναι προφανής. Το πολύ πρωινό ξύπνημα.\nΑνέβασε μια φωτογραφία στον προσωπικο του λογαριασμό στο instagtam μετά τα μεσάνυχτα και έγραψε: «Μόνο μπινελίκια. Τα λέμε σε λίγες ώρες. Κοιμηθείτε γαμώτ..». Ο εκνευρισμός του ήταν λογικός, καθώς επιστρέφει για τα καλά στην καθημερινότητά του με την πρωινή ραδιοφωνική του εκπομπή!\nΤο Mappes Show επανήρθε δυναμικά την Δευτέρα 29 Αυγούστου από την ραδιοφωνική συχνότητα του Ρυθμού 9,49. Οι διακοπές τελείωσαν και πλέον μπαίνουν “τα κεφάλια μέσα” για τον παρουσιαστή, που ξαναμπαίνει γρήγορα σε επαγγελματικούς ρυθμούς.\nΜόνο μπινελίκια. Τα λέμε σε λίγες ώρες. Κοιμηθείτε γαμώτ.. #mappes_show #rythmos949 #07:00_10:00\nA post shared by Dimitris Ougarezos B (@d_ougarezos) on Aug 28, 2016 at 2:24pm PDT\nΤο μήνυμα των συνεργατών της εκπομπής «Έτοιμο το…\nΑπίστευτος καυγάς για το Δημήτρη Ουγγαρέζο με…\nPrevious Post: Τάκης Ζαχαράτος: «H Ρούλα Κορομηλά υπέστη ένα άγριο bullying»\nNext Post: Σε δημοπρασία ο πρώτος υπολογιστής της Apple


07 | Μαΐου | 2012 | ΡΑΟΥΛΗΣ ΒΑΣΙΛΗΣ\nΕπειδή δεν θα τα ξαναδούμε ποτέ!\nΜε την ανακοίνωση των τελικών αποτελεσμάτων αυτών των σουρεαλιστικών εκλογών, λέω να δημοσιεύσω τις σχετικές φωτογραφίες, μιας και είμαι σίγουρος πως θα αποκτήσουν κάποια στιγμή, συλλεκτική αξία.\nΤα τελικά αποτελέσματα στην Επικράτεια:\nΟ χάρτης της Ελλάδας:\nΚαι τέλος έτσι για να μην ξεχνιόμαστε, να και τα αποτελέσματα στο Ν. Λάρισας:\nΟσο περισσότερο τα βλέπουμε τόσο περισσότερο τα συνηθίζουμε!\nΜεγάλες στιγμές για το ελληνικό Κοινοβούλιο!\nΝόμιζα ότι ήταν ήδη πολύ extreme το να σκεφτώ ότι για παράδειγμα θα διαπραγματευτεί την τύχη της χώρας ο , συμπαθής κατά τ’ άλλα , Χαικάλης!\nΝόμιζα ότι έφθανε το να είναι στη Βουλή ο Ανατολάκης ή παιδιά πρώην βουλευτών που πήρανε προίκα την εκλογική πελατεία των γονιών τους και συνέχισαν την παράδοση της οικογένειας.\nΝόμιζα ότι έφθανε το συνονθύλευμα μεγαλο-δημοσιογράφων, μεγαλογιατρών και μεγαλοδικηγόρων.\nΥπέθεσα ότι αν εκλεγόταν ο Γιαννάκης Παπαμιχαήλ ή η Βάνα Μπάρμπα θα μπορούσα να ελπίζω σε καλύτερες ημέρες πολιτικού διαλόγου!\nΑπό χθες το Ελληνικό Κοινοβούλιο κοσμούν νέα αστέρια!\nΟ εικονιζόμενος ονομάζεται Γιώργος Γερμενής, είναι μπασίστας στο black metal συγρότημα Kaiadas και είναι πλέον εκλεγμένος βουλευτής με την Χρυσή Αυγή στην Αττική…\nΤο ίδιο και ο επόμενος νέος βουλευτής που σάρωσε στο διαδίκτυο προεκλογικά, ως ο γνήσιος απόγονος του Καραϊσκάκη!\nΧωρίς βαθυστόχαστες αναλύσεις\nΔεν χρειάζεται να ψάξει κανείς πολύ, ούτε να σπάσει το κεφάλι του για να ερμηνεύσει την εκλογική συντριβή του ΠΑΣΟΚ.\nΜερικές φορές είναι τόσο απλά τα πράγματα!\nΠολιτικά και ιδεολογικά σε κρίση εδώ και καιρό.\nΟργανωτικά σε πλήρη διάλυση. Μετά την αποκοπή και των συνδικαλιστικών οργανώσεων από το «σώμα» του, έμεινε με τους μηχανισμούς των υποψηφίων βουλευτών και μόνο. Κάποιοι βέβαια εξ αυτών είχανε μόνο τον εαυτό τους!\nΚαμία συγκροτημένη προσπάθεια μετακίνησης ετεροδημοτών. Δεν ξέρω βέβαια τι αποτελέσματα θα υπήρχαν ακόμη και αν γινότανε κάτι τέτοιο.\nΣτους νέους ψηφοφόρους πραγματική εξαφάνιση. Στις ηλικίες από 25-45 το ΠΑΣΟΚ με το ζόρι συγκεντρώνει 8%! Και γιατί να το ψηφίσουν;\nΓιατί ο μισθός του νεοπροσλαμβανόμενου έφθασε εκεί που έφθασε; Γιατί η Παιδεία έγινε μπάχαλο με την ιστορία των βιβλίων και των Πανεπιστημίων; Γιατί η ανεργία χτύπησε κόκκινο; Γιατί να ψηφίσει αυτός που σκέφτεται να ξενιτευτεί από την Ελλάδα και σε θεωρεί υπεύθυνο για αυτό;\nΓιατί να σε ψηφίσει ο ιδιωτικός υπάλληλος; Γιατί του μείωσες το μισθό ( στο πλαίσιο υποτίθεται της ανταγωνιστικότητας) και τον έκανες έρμαιο στις διαθέσεις του κάθε εργοδότη, απειλώντας του ότι θα υπάρξουν και νέες περικοπές αν δεν υπογραφούν συμβάσεις;\nΓιατί να ψηφίσει ο δημόσιος υπάλληλος, που αφού τον ξεφτίλισες με σειρά δηλώσεων κορυφαίων στελεχών, αφού του μείωσες το μισθό, αφού του στέρησες τη δυνατότητα να εξελίσσεται φυσιολογικά, τον απειλείς με αοριστολογίες περί αξιολόγησης και συμφώνων απόδοσης, που στέλνονται μάλιστα στις υπηρεσίες μία εβδομάδα πριν τις εκλογές!\nΓιατί να σε ψηφίσει βρε Ρέππα όταν τον απειλείς μονίμως εδώ και τρείς μήνες με 150.000 λιγότερους υπαλλήλους μέχρι το 2015 και με 15.000 απολύσεις μέχρι το τέλος του 2012;\nΓιατί να σε ψηφίσει ο συνταξιούχος που του κόβεις και του ξανακόβεις τη σύνταξη, που του ευτελίζεις την επικουρική, που του κλέβεις το εφάπαξ και του περιορίζεις με το έτσι θέλω τα φάρμακα του και ταυτόχρονα τον απειλείς ότι αν υπάρξει έλλειμμα στα ταμεία, αυτός θα ξαναπληρώσει τη νύφη! Και ταυτόχρονα να κρέμεται πάνω από το κεφάλι του η αύξηση της τιμής του πετρελαίου για την επόμενη χρονιά σε ύψη που κάνουν αδύνατη τη διαβίωση του!\nΓιατί να σε ψηφίσει ο επιχειρηματίας όταν έχεις στραγγαλίσει τη ρευστότητα στην αγορά, όταν η επιβίωση του έχει γίνει σταυρόλεξο με άγνωστη λύση, όταν τα μαγαζιά κλείνουν το ένα μετά το άλλο;\nΚαι γιατί τέλος να σε ψηφίσει ,έστω αυτός που θέλει να σου δώσει μια ευκαιρία, όταν βλέπει τα καραγκιοζιλίκια των λεγόμενων κορυφαίων, τις δηλώσεις αλληλοαναίρεσης, το μπάχαλο με τη λήψη πολιτικών αποφάσεων, τους «αδιάβαστους» Υπουργούς που τους κρατάς στην Κυβέρνηση και δυστυχώς ξαναεκλέγονται!\nΒάλτε τα και υπολογίστε τους αριθμούς και δε νομίζω να χρειαστείτε ιδιαίτερα βαθυστόχαστες αναλύσεις.\nΥπάρχουν όμως και μερικές αλήθειες που μπορεί να στενοχωρήσουν κάποιους αλλά είναι νομίζω σημαντικές:\nΌταν εδώ και δύο μήνες εμφανίζονται σαν εκφραστές μιας νέας κατάστασης σε επίπεδο κόμματος, πρώην πλέον – ευτυχώς- βουλευτές, που εκ των πραγμάτων έχουν προκαλέσει ένα σημαντικό κομμάτι του ΠΑΣΟΚ με τη στάση τους στην Κ.Ο., έχοντας περάσει στη συνείδηση πολλών μελών του κόμματος ότι είναι οι υπεύθυνοι για την ανατροπή της κοινοβουλευτικής πλειοψηφίας που υπήρχε, ε! θα υπάρξει και αντίδραση.\nΌταν στη διάρκεια της προεκλογικής περιόδου δεν μπορεί σαν στείλεις μήνυμα συσπείρωσης του στενού κομματικού σου πυρήνα, ε! δεν θα την πετύχεις.\nΌταν το επικοινωνιακό επιτελείο δεν μπορεί να αντιληφθεί ότι το πρόβλημα σου είναι οι ψηφοφόροι του ΠΑΣΟΚ και όχι οι υπόλοιποι, ε! το στέλνεις στον αγύριστο.\nΚαι αν δεν τα πιστεύετε δείτε τα αποτελέσματα στα μεγάλα αστικά κέντρα. Όχι μόνο σε Αθήνα και Θεσσαλονίκη.


Πρώτα- πρώτα, και μόνο το όνομα Εμμανουήλ είναι αρκετό για να αποδείξει ότι ο Χριστός είναι ο αληθινός Θεός, διότι Εμμανουήλ σημαίνει μεθ’ ημών ο Θεός (Ματθ α΄, 23).\nΤην θεότητα του Χριστού ακόμη αποδεικνύει ο τρόπος με τον οποίο ο Χριστός και οι Άγιοι Απόστολοι έκαναν θαύματα. Ο μεν Χριστός, όταν έκανε θαύματα, δεν επεκαλείτο το όνομα του Θεού, δεν είπε π.χ εν τω ονόματι του Θεού εξέλθε εξ’ αυτού, εν τω ονόματι του Θεού καθαρίσθητι, εν ονόματι του Θεού έγειραι κα άρον τον κράββατον σου και ύπαγε εις τον οίκον σου, νεανίσκε, εν τω ονόματι του Θεού εγέρθητι, εν τω ονόματι του Θεού Λάζαρε δεύρο έξω, αλλά είπε: «Φιμώθητι και έξελθε εξ αυτού» (Μαρκ.α΄, 25), «θέλω, καθαρίσθητι» (Μαρκ α΄ 41), «σοι λέγω έγειρε και άρον τον κράββατόν σου και ύπαγε εις τον οίκον σου» (Μαρκ.β΄, 11), «νεανίσκε, σοι λέγω, εγέρθητι» (Λουκ ζ΄ 14), «Λάζαρε, δεύρο έξω» (Ιωαν. ια΄43). Οι δε Απόστολοι, όταν έκαναν θαύματα, δεν επεκαλούντο το όνομα του Θεού, αλλά το όνομα του Ιησού Χριστού. Ο Απόστολος Πέτρος είπε στον παράλυτο, που καθόταν έξω από τον ναό του Σολομώντος «εν τω ονόματι Ιησού Χριστού του Ναζωραίου έγειρε και περιπάτει» (Πραξ. γ΄ 6), στον δε παράλυτο Αινέα είπε: «Αινέα, ιαταί σε Ιησούς ο Χριστός ανάστηθι και στρώσον σεαυτώ» (Πραξ. θ΄ 34). Ο δε Απόστολος Παύλος είπε στο πνεύμα πύθωνος, που είχε κυριεύσει την δαιμονισμένην των Φιλίππων: «παραγγέλω σοι εν τω ονόματι Ιησού Χριστού εξελθείν απ’ αυτής» (Πραξ.ιστ΄18). Τι αποδεικνύουν τα ανωτέρω; Απλούστατα, ότι ο Ιησούς Χριστός είναι ο αληθινός και παντοδύναμος Θεός.\nΑς προσέξουμε τώρα δύο σημαντικά γεγονότα-μαρτυρίες από τη ζωή του Χριστού, που αποδεικνύουν περίτρανα την Θεότητά Του. Το πρώτο γεγονός συνέβη μετά το Μυστικό Δείπνο. Ως γνωστόν, μετά το Μυστικό Δείπνο ο Χριστός μίλησε πολλή ώρα στους μαθητές Του για να τους στηρίξει. Κάποια στιγμή απαντώντας σε ερώτηση του Απόστολου Θωμά είπε: «εγώ ειμί η οδός και η αλήθεια και η ζωή ουδείς έρχεται προς τον πατέρα ει μη δι’ εμού. Ει εγνώκειτέ με, και τον πατέρα μου εγνώκειτε αν και απ’ άρτι γινώσκετε αυτόν και εωράκατε αυτόν». Τότε ο Απόστολος Φίλιππος είπε στο Χριστό: «Κύριε, δείξον ημίν τον πατέρα και αρκεί ημίν». Και ο Χριστός είπε: «τοσούτον χρόνον μεθ’ημών ειμί, και ουκ έγνωκάς με, Φίλιππε; Ο εωρακώς εμέ εώρακε τον πατέρα» (Ιωαν ιδ΄6-9).\nΤο δεύτερο γεγονός συνέβη μετά την Ανάστασιν του Χριστού. Οκτώ ημέρες μετά την Ανάστασιν Του ο Χριστός παρουσιάσθηκε πάλι στους μαθητές Του. Αυτή τη φορά ήταν μαζί τους και ο Απόστολος Θωμάς. Ο Χριστός συγκαταβαίνων στη δυσπιστία του μαθητού Του, είπε: «φέρε τον δάκτυλον σου ώδε και ίδε τας χείρας μου, και φέρε την χείρας σου και βάλε εις την πλευράν μου, και μη γίνου άπιστος αλλά πιστός». Και ο Απόστολος Θωμάς με θαυμασμό και αγάπη ομολόγησε: «ο Κύριος μου και ο Θεός μου» (Ιωαν. κ΄ 27-28).\nΑπό τα αμέτρητα χωρία, που μιλούν καθαρά για τη Θεότητα του Χριστού, σημειώνουμε ακόμη λίγα: «εν αρχή ήν ο Λόγος, και ο Λόγος ήν προς τον Θεόν, και Θεός ήν ο Λόγος» λέγει ο ευαγγελιστής Ιωάννης στην αρχή του ευαγγελίου Του. Εις δε την Καθολική Επιστολή Του λέγει διά τον Χριστό: «ούτος εστίν ο αληθινός Θεός και ζωή αιώνιος» (ε΄20).\nΤέλος, ο Απόστολος Παύλος διακηρύσσει: «εν αυτώ κατοικεί παν το πλήρωμα της θεότητος σωματικώς» (Κολ. β΄9), «τούτο γάρ φρονείσθω εν υμίν ο και εν Χριστώ Ιησού, ος εν μορφή Θεού υπάρχων ουχ αρπαγμόν ηγήσατο το είναι ίσα Θεώ» (Φιλ. β΄5-6), «απάτωρ, αμήτωρ, αγενεαλόγητος, μήτε αρχήν ημερών μήτε ζωής τέλος έχων, αφωμοιωμένος δε τω υιώ του Θεού, μένει ιερεύς εις το διηνεκές» (Εβρ. ζ΄ 3). Στο πρώτο χωρίο ο Απόστολος των Εθνών λέγει ότι ο Χριστός είναι τέλειος Θεός και τέλειος άνθρωπος, στο δεύτερο χωρίο λέγει ότι ο Χριστός είναι ίσος προς τον Θεόν και στο τρίτο λέγει ότι ο Χριστός είναι άναρχος και αιώνιος σαν τον Θεόν Πατέρα.\nΣταματώ εδώ για να μην σας κουράσω. Ας δοξάζουμε τον Άγιο Τριαδικό Θεό μας που μας χαρίζει την αληθινή ορθόδοξη πίστη και ας ομολογούμε με θάρρος ότι ο Ιησούς Χριστός είναι τέλειος Θεός και τέλειος άνθρωπος για να έχουμε την ευλογία Του και την ελπίδα ότι θα είμαστε αιώνια κοντά Του.


Νέα γραμμή Τρόλεϊ «Ζάππειο – Άνω Πατήσια» – Athens Transport\nHomeΤρόλεϊΝέα γραμμή Τρόλεϊ «Ζάππειο – Άνω Πατήσια»\n10 Απριλίου 2021 athenstransport Τρόλεϊ 0\nΕνημέρωση 4 Μαΐου:\nΑπό την Τετάρτη 4 Μαΐου 2021 θα ξεκινήσουν τα δρομολόγια της νέας γραμμής τρόλεϊ 7 Ζάππειο – Άνω Πατήσια σύμφωνα με τον ΟΑΣΑ.\nΗ νέα γραμμή θα αντικαταστήσει την προσωρινή λεωφορειακή γραμμή Χ7 που εκτελεί το ίδιο δρομολόγιο από τις 12 Απριλίου. Στόχος είναι η μείωση του συνωστισμού σε άλλες γραμμές που εκτελούν δρομολόγια επί της οδού Πατησίων.\nΗ διαδρομή της κυκλικής γραμμής θα έχει ως εξής: Από λεωφόρο Αμαλίας, συνέχεια Πανεπιστημίου, δεξιά Πατησίων, δεξιά Λασκαράτου, αριστερά Αγ. Λαύρας, αριστερά Πατησίων, συνέχεια Αιόλου, αριστερά Σταδίου, πλατεία Συντάγματος, Φιλελλήνων, αριστερά λεωφόρο Αμαλίας (Ζάππειο), όπου και η Αφετηρία.\nΤη νέα γραμμή τρόλεϊ 7 πρόκειται να ιδρύσει μέσα στις επόμενες εβδομάδες ο ΟΑΣΑ προκειμένου να ενισχυθούν τα δρομολόγια στον άξονα Πανεπιστημίου – Πατησίων και να μειωθεί η αυξημένη επιβατική κίνηση των λοιπών γραμμών στο κέντρο της Αθήνας.\nΠρος το παρόν, και μέχρι να ξεκινήσουν τα δρομολόγια της νέας γραμμής, ο ΟΑΣΑ ανακοίνωσε την ίδρυση της προσωρινής λεωφορειακής γραμμής Χ7 ΖΑΠΠΕΙΟ – ΑΝΩ ΠΑΤΗΣΙΑ, από τη Δευτέρα 12 Απριλίου 2021. Η γραμμή θα είναι κυκλική και θα λειτουργεί από Δευτέρα ως Παρασκευή. Θα έχει αφετηρία επί της λεωφόρου Αμαλίας στο Δήμο Αθηναίων, στην αφετηρία της γραμμής τρόλεϊ 12. Η ονομασία της Αφετηρίας είναι «ΑΦΕΤΗΡΙΑ (ΖΑΠΠΕΙΟ)».\nΗ διαδρομή της γραμμής θα έχει ως εξής: Από λεωφόρο Αμαλίας, συνέχεια Πανεπιστημίου, δεξιά Πατησίων, δεξιά Λασκαράτου, αριστερά Αγ. Λαύρας, αριστερά Πατησίων, συνέχεια Αιόλου, αριστερά Σταδίου, πλατεία Συντάγματος, Φιλελλήνων, αριστερά λεωφόρο Αμαλίας (Ζάππειο), όπου και η Αφετηρία. (λίστα στάσεων)\nΤα τρόλεϊ αυτές τις μέρες ενισχύθηκαν με νέους οδηγούς μετά από πολλά χρόνια, κάτι όμως που δεν έχει μέχρι αυτή τη στιγμή λύσει το πρόβλημα των αραιών δρομολογίων σε πολλές γραμμές. Επιπλέον, το μέλλον του συγκεκριμένου μέσου δεν έχει ξεκαθαριστεί αφού προς το παρόν δεν έχει προβλεφθεί η προμήθεια κανενός νέου οχήματος. Επιπλέον, η διαφαινόμενη λειτουργία των μελλοντικών ηλεκτρικών λεωφορείων υπό τη διεύθυνση των ηλεκτροκίνητων λεωφορείων της ΟΣΥ (πρώην ΗΛΠΑΠ) ίσως δείχνει πως τα νέα ηλεκτρικά λεωφορεία θα αντικαταστήσουν σταδιακά τα σημερινά τρόλεϊ ή έστω ότι θα λειτουργήσουν συμπληρωματικά ως προς αυτά.


iL CiRCo: ΤΑΞΙΔΙ\nΟ.Μ.Μ.Θ. - JYProductions\nΗ πρώτη μεγάλης κλίμακας παράσταση δόθηκε στις 31 Μαρτίου 1996 στο Σαν Ντιέγκο των Η.Π.Α., μπροστά σε τετρακόσιους ανθρώπους που είχαν παρευρεθεί αποκλειστικά κατόπιν πρόσκλησης. Εκείνη τη νύχτα η αίθουσα πλημμύρισε από μια αίσθηση πρωτόγονης, παντοδύναμης ενέργειας και το ενθουσιώδες χειροκρότημα του κοινού έδειξε ξεκάθαρα στα μέλη του θιάσου ότι είχαν στα χέρια τους κάτι πραγματικά υπέροχο. Το επόμενο πρωί “έσπασαν” τα τηλέφωνα και οι συναρπαστικές ευκαιρίες που προέκυψαν οδήγησαν αυτό το καλλιτεχνικό σχήμα σε επίπεδα που οι συντελεστές του δεν είχαν ποτέ φανταστεί.\nΤο iL CiRCo έχει περιοδεύσει σε πάνω από 14 χώρες σε πέντε ηπείρους και το έχουν παρακολουθήσει πάνω από 8 εκατομμύρια άνθρωποι. Οι παραστάσεις του συνεχίζουν να γεμίζουν τις αίθουσες, να παρουσιάζονται πριβέ σε βασιλικές οικογένειες και να πρωταγωνιστούν σε καζίνο, εταιρικές εκδηλώσεις και κάθε είδους περιστάσεις ανά τον κόσμο.\nΟ θίασος επισκέπτεται τη Θεσσαλονίκη με την παράσταση Viaggio (Ταξίδι).\nSam Trego Διευθυντής\nAmy Gale Χορογραφίες\nCheryl Lindley-Lopez Σχεδιασμός κοστουμιών\nSteve Gale Τεχνικός Διευθυντής\nΤετ 10:00 (ΑΙΘΟΥΣΑ ΦΙΛΩΝ ΜΟΥΣΙΚΗΣ Μ1)\nΤετ 12:00 (ΑΙΘΟΥΣΑ ΦΙΛΩΝ ΜΟΥΣΙΚΗΣ Μ1)\nΠεμ 10:00 (ΑΙΘΟΥΣΑ ΦΙΛΩΝ ΜΟΥΣΙΚΗΣ Μ1)\nΠεμ 12:00 (ΑΙΘΟΥΣΑ ΦΙΛΩΝ ΜΟΥΣΙΚΗΣ Μ1)\nΠαρ 10:00 (ΑΙΘΟΥΣΑ ΦΙΛΩΝ ΜΟΥΣΙΚΗΣ Μ1)\nΓΚΑΛΑ ΡΙΧΑΡΝΤ ΣΤΡΑΟΥΣ\nΤΟ ΑΛΜΑ ΤΗΣ ΖΩΗΣ\nΣΤΑΘΗΣ ΑΝΝΙΝΟΣ: SOLO PIANO OPENNESS


24 Μαρτίου 2017 | Παναγιώτης Μπούγιας\nΠαίζουν: Γκασπάρ Ουγιέλ, Ναταλί Μπάιγ, Βενσάν Κασέλ, Μαριόν Κοτιγιάρ, Λέα Σεϊντού\nΜε αυτή τη φράση εκκινεί η τελευταία – 6η κατά σειρά – δημιουργία του Ξαβιέ Ντολάν, που απέσπασε στο περασμένο Φεστιβάλ Κανών το Grand Prix (το δεύτερο τη τάξει βραβείο πίσω απ’ το Χρυσό Φοίνικα). Τη σημαντικότερη διάκριση που κερδίζει ο τρομερός Καναδός στο Φεστιβάλ που τον έκανε αστέρι πρώτου μεγέθους. Και δικαίως. Διότι, αν και διαποτισμένο με τον συνήθη, ενίοτε στομφώδη (σκηνοθετικό) ναρκισσισμό του τελευταίου, αποτελεί ταυτόχρονα και την πλέον πειθαρχημένη δουλειά του (κι ας βασίζεται – για πρώτη φορά – σε υλικό τρίτου, και όχι δικό του), στην οποία αφήγηση και φιλμοκατασκευή συνδυάζονται εκθαμβωτικά.\nΕπιστρατεύοντας μερικά απ’ τα κορυφαία ονόματα (και ταλέντα) του γαλλικού σινεμά, δεν παραλείπει να βάλει τη δική του σφραγίδα στο τελικό αποτέλεσμα. Βασισμένο στο ομώνυμο θεατρικό του Γάλλου συγγραφέα Ζαν-Λυκ Λαγκάρς (που πέθανε το 1995, από επιπλοκές του AIDS), το Juste la fin du monde προκάλεσε φρενίτιδα στις Κάνες, επισείοντας την οργή των αμερικανών κριτικών (δεν είναι και δύσκολο να καταλάβει κανείς το γιατί). Μετά την κατάκτηση του Βραβείου της Επιτροπής στις Κάνες το 2014 με το Mommy, ο Ντολάν φτάνει με το Juste la fin du monde ένα βήμα εγγύτερα στον Χρυσό Φοίνικα.\nΩστόσο, τούτο το φιλμ θα εκπλήξει τόσο τους υπέρμαχους της επιδεικτικής του αισθητικής, όσο και τους πολέμιους ή απλώς σκεπτικιστές. Ο Ντολάν αγαπά τους τραυματισμένους ήρωες που ζουν στις ταινίες του και αναζητούν αγάπη (όλα όσα κάνεις στη ζωή άλλωστε, γι’ αυτό γίνονται : για να βρεις αγάπη κι αποδοχή). Κι είναι σίγουρο πως θα κάνει πάντα ταινίες που άλλοι θ’ αγαπούν και άλλοι όχι. Άλλο τόσο σίγουρο είναι πως θα εξακολουθήσει να προτιμά την τρέλα του πάθους από την σοφία της αδιαφορίας.\nΥπάρχουν λόγοι στη ζωή (που δεν αφορούν κανέναν) που σε κάνουν να φεύγεις δίχως να κοιτάξεις πίσω, κι άλλοι τόσοι που σε αναγκάζουν (κάποτε) να επιστρέψεις. Κι έτσι, μετά από χρόνια, αποφασίζεις να ξανακάνεις την ίδια διαδρομή. Ο ήρωας (Γκασπάρ Ουγιέ), επιτυχημένος συγγραφέας και γκέι, επισκέπτεται – μετά 12 έτη – την αποξενωμένη του οικογένεια, για να τους ανακοινώσει τον επικείμενο… θάνατό του! Να τον ανακοινώσει κατ’ ιδίαν, και να δώσει στους άλλους και στον ίδιο, για τελευταία φορά, την ψευδαίσθηση πως είναι, μέχρι το απόλυτο τέλος, κύριος της ζωής του. Δύσκολη απόφαση.\nΕιδικά απ’ τη στιγμή που – με την άφιξή του – η οικογένεια αναλαμβάνει πλήρως τα ηνία: η μητέρα (Ναταλί Μπάιγ), εκκεντρική και με αστείρευτη ενέργεια, παραζαλισμένη και αφοσιωμένη, στοργική και με εξάρσεις καταθλιπτικότητας. Πνιγμένη σε φανταχτερό (όσο και εξωφρενικό) μακιγιάζ, οπτική ενσάρκωση μιας υπερβολής (που «κραυγάζει» απεγνωσμένα το εσώτερο τραύμα). Η εσωστρεφής, μικρή αδερφή (Λεά Σεντού) τον τυλίγει σε μια … απελπισμένη αγκαλιά (για κείνην είναι ένας «ξένος», αφού μεγάλωσε εν τη απουσία του). Θα χρειαστεί το χρόνο της, για να αφεθεί. Κάτω απ’ την έκδηλη στοργή που επιδεικνύει, σταλάζει ένα μαρτύριο που σταδιακά αποκαλύπτεται στη διάρκεια του φιλμ. Ο μεγάλος αδερφός (Βενσάν Κασέλ), παρορμητικός και γεμάτος οργή, σκληρό καρύδι για να λυγίσει.\nΗ αρχικώς ψυχρή αποστασιοποίηση, παραχωρεί τη θέση της σε διαλείποντα (και ενίοτε κωμικά) βιτριολικά ξεσπάσματα. Και η ήπιων τόνων, διακριτική (κατευναστική και όχι – σκοπίμως – συγκαταβατική) νύφη (Μαριόν Κοτιγιάρ), η δεύτερη «ξένη» για τον ήρωα, σου δείχνει πως μετατρέπεται σε καθαρή (υποκριτική) τέχνη η ανασφάλεια, τραυλίζοντας νευρικά και αναζητώντας την έγκριση του συζύγου, καθώς αποκαλύπτει στον νεοαφιχθέντα λεπτομέρειες της κοινής τους ζωής. Ωστόσο, τούτη θα αποδειχθεί η πλέον διορατική φιγούρα και μαζί της ο ήρωας θα μοιραστεί μερικές απ’ τις τρυφερότερες στιγμές του φιλμ.\nΌλοι οι υπόλοιποι, παγιδευμένοι στις δικές τους – προσωπικές – αγωνίες, κουβαλώντας τους δικούς τους σταυρούς, αδυνατούν να του παραχωρήσουν την προσοχή τους. Του μιλούν, του φωνάζουν, εκνευρίζονται μαζί του, αλλά σπανίως τον ακούν. Κι όταν εκείνος ερωτάται για κάτι, πασχίζει να αρθρώσει τις λέξεις. Οι απαντήσεις του, πάντα των δυο-τριών λέξεων (όπως και στις κάρτες που τους έστελνε όλα αυτά τα χρόνια). Κι ένα μικρό, συνεσταλμένο – κι ενίοτε αμήχανο – χαμόγελο, να τις συνοδεύει. Έτσι ο τελευταίος μετατρέπεται σε σιωπηλό παρατηρητή και καταλύτη για το ξέσπασμα των ενδοοικογενειακών νευρώσεων.\nΟι λέξεις (αρχικώς) «αιωρούνται»… λες και στριμώχνονται σε κάποιο βαρυφορτωμένο νεφέλωμα. Εν συνεχεία, πέφτουν σαν βροχή απ’ τον ουρανό, προσγειώνονται εν μέσω αναστάτωσης, επιτρέποντας περιστασιακά μονάχα να πάρεις κάποια ανάσα πριν ξαναρχίσουν το ράπισμά τους. Το (συν)αίσθημα που δημιουργείται είναι συντριπτικό. Στιγμές έντασης, στιγμές αμηχανίας, στιγμές που τα βλέμματα λένε περισσότερα απ’ όσα οι λέξεις… Η ιστορία εξελίσσεται μέσα σε ελάχιστες ώρες, απ’ το πρωί ως το απόγευμα της ίδιας μέρας. Όλοι οι χαρακτήρες ταλαντεύονται ανάμεσα στην επιθυμία (και την ανάγκη) να επικοινωνήσουν με τον χαμένο κρίκο της οικογένειας και τη διάθεση να (του) επιδείξουν τη δυσαρέσκειά τους, οδηγώντας τον τελευταίο – σύντομα – σε συμβιβασμό με το παρελθόν του.\nΠροφανώς και δεν είναι έτοιμοι – ακόμα (ίσως και ποτέ) – να τον συγχωρήσουν. Προφανώς και η άφιξή του δημιουργεί χάος. Καθώς ο ίδιος εγκολπώνεται την ατμόσφαιρα και το «σκοτάδι» της οικογενειακής εστίας, υποβάλλεται σε μια διαδικασία διαπληκτισμών, ενοχλητικών ερωτήσεων, άκομψων σχολίων και αντεγκλήσεων. Η επανένωση γίνεται – σχεδόν – επώδυνη. Κάθε μέλος της οικογενείας «κλέβει» τη δική του στιγμή με τον άσωτο υιό, προσπαθώντας να συνδεθεί (ή επανασυνδεθεί) μαζί του. Κάθε συνάντηση εντός του κλειστοφοβικού σκηνικού, συσσωρεύει στοιχεία που θα οδηγήσουν στην εκρηκτική κλιμάκωση της έντασης με τον – μαινόμενο απέναντι σε όλους και όλα – μεγάλο αδερφό.\nΚάτω απ’ την τεταμένη επιφάνεια, σιγοβράζει η υποψία πως κάποια απ’ τα μέλη της οικογένειας έχουν ήδη αντιληφθεί το σκοπό της επιστροφής του και τούτος ο ασαφής υπαινιγμός που μετεωρίζεται στον αέρα, μοιάζει με θηλιά που σφιχταγκαλιάζει το λαιμό ολάκερης της επανένωσης. Τα τελευταία 10’ λεπτά συνιστούν μια έντονα φορτισμένη, σπλαχνική εμπειρία, όμως κανενός είδους κάθαρση δεν επέρχεται. Το φιλμ παραμένει άβολο, μέχρι τέλους. Η ιστορία αποκαλύπτει (δίχως να εξηγεί) τις πνιγηρές (και καταπνιγμένες) αντιθέσεις στο οικογενειακό εσωτερικό. Ο Ντολάν στοχεύει πάντα σε ένα σινεμά σκληρού (συναισθηματικού) αντίκτυπου και το έργο του Λαγκράς προσφέρεται σαν πρώτη ύλη. Παραμένοντας αόριστα (και εσκεμμένα) διφορούμενο στο φινάλε, το (όλον του) φιλμ λειτουργεί σαν ψυχολογική «αρπάγη» στην οποία ο σκηνοθέτης σε υποχρεώνει να … (αυτο)παγιδευτείς, προκειμένου να τον κατανοήσεις.\nΤούτου δοθέντος, ο έπαινος πηγαίνει (αναμφίβολα) στις ερμηνείες των ηθοποιών. Στην απολαυστική, campy φιγούρα της Μπάιγ, στους «κλονισμένους» χαρακτήρες των Σεντού και Κοτιγιάρ, ενώ η ερμηνεία του Κασέλ στο ρόλο του επιθετικού (μα και υπεκφεύγοντος), ακόμα και βίαιου (η βία μερικές φορές συνιστά κραυγή για βοήθεια) αδερφού, κατορθώνει να είναι ενοχλητική και αξιοσημείωτη συγχρόνως. Εύκολη λεία για μελοδραματισμό το συγκεκριμένο, αν δεν υπήρχε η τολμηρή κινηματογραφική προσέγγιση του σκηνοθέτη.\nΚαδράροντας – σχεδόν – τα πάντα σε ανελέητα, αδυσώπητα σφιχτά κοντινά, δημιουργεί ένα είδος μετα-αφήγησης που προσκαλεί (και ενθαρρύνει) τον θεατή όχι μόνο να αφουγκραστεί, αλλά και να παρατηρήσει διεξοδικότερα τούτους τους (υπερ)εξαντλημένους χαρακτήρες. Και καθώς συμβαίνει αυτό, οι λέξεις – μεμονωμένες – ενδιαφέρουν (ή ενοχλούν) όλο και λιγότερο : ο φρενήρης ρυθμός τους κι ο εξπρεσιονιστικός τους αντίκτυπος , έρχονται στο προσκήνιο. Το προκύπτον αισθητικό (και αισθητηριακό) μπαράζ είναι ευφυώς αποτελεσματικό και παράδοξα επιδραστικό.\nΤα επίμονα γκρο-πλαν (που απο-θεατροποιούν πλήρως το όλο εγχείρημα), μετατρέπουν τα πρόσωπα σε τοπία του εσωτερικού δράματος (και της δραματικότητας) των χαρακτήρων. Κι είναι αυτά που επιτρέπουν στον σκηνοθέτη να φτάσει στην καρδιά της βιωμένης εμπειρίας που κουβαλούν οι τελευταίοι : στις θαμμένες μνήμες, στην ανείπωτη θλίψη και – τελικά – στη βαθιά αγάπη του ενός για τον άλλο. Το φιλμ υψώνεται πάνω από την εγγενή θεατρικότητα του πρωτότυπου υλικού, χάρη στην διαρκή οπτική εφευρετικότητα του σκηνοθέτη που ανακυκλώνει φωτισμούς υψηλής αντίθεσης και μετατοπίζει τα χρώματα. Αιφνίδια πλονζέ και κοντρ-πλονζέ, περίεργες γωνίες λήψης και απότομες μεταθέσεις της κάμερας, θολοί φακοί, δημιουργούν την αίσθηση ενός περιβάλλοντος που συνθλίβει τους χαρακτήρες, «μικραίνοντας» ή «γιγαντώνοντας» (ψευδεπίγραφα) την ύπαρξή τους.\nΧώρος δράσης – σχεδόν εξ ολοκλήρου (πλην της σεκάνς που έχει ο ήρωας σε ένα αυτοκίνητο με τον μεγάλο αδερφό) – η οικογενειακή εστία και ο μικρόκοσμός της. Ιδωμένος μέσα απ’ την εξαιρετικά διαυγή και μεταβλητή ματιά ενός νεκρού που ζει με δανεικό χρόνο, ο τελευταίος σταδιακά αποκτά την αύρα ενός ανεκτίμητου παραλογισμού, ο οποίος – αν και κατά διαστήματα αγγίζει (και ίσως συγκινεί) τον θεατή – (πάνω απ’ όλα) αποπνέει την αίσθηση μιας μασκαράτας: της φάρσας της ζωής μέσα απ’ τα μάτια του θανάτου. Οι οικογενειακές σχέσεις και ο επικείμενος θάνατος, φιλτράρονται – μέσω του λυρικού ύφους του Ντολάν – με μια πολύ συγκεκριμένη, εσωτερική συνοχή, που υποχρεώνει τους ερμηνευτές να αναζητήσουν το δρόμο τους… αχνοπατώντας μέσα από ορισμένες πολύ δύσκολες, (ενίοτε) δυσδιάκριτες γραμμές.\n«Φοβόμαστε το χρόνο. Το χρόνο που θα μας αφιερώσεις», λέει η μητέρα στον ήρωα. «Αν ξέραμε γιατί έχεις έρθει, τότε θα χες ήδη φύγει ή δεν θα ερχόσουν καθόλου», του επισημαίνει ο μεγάλος αδερφός. Το στιγμιαίο «χάσιμο» στην αγκαλιά της μάνας, σαν κούρνιασμα-επιστροφή στη γενέθλια μήτρα. Ένα φευγαλέο κοίταγμα έξω απ’ το ανοιχτό παράθυρο – και μέσα απ’ τις διάφανες κουρτίνες που λικνίζονται σαγηνευτικά στο ευεργετικό αεράκι – στην αυλή με τις «νεανικές αναμνήσεις» (μνήμες απ’ τα πρώτα ομοερωτικά σκιρτήματα, τις πρώτες συνευρέσεις, τα πρώτα τσιγαριλίκια, τις πρώτες ουσίες, αλλά κι απ’ το άκουσμα της είδησης του θανάτου του πρώτου του εραστή, αποτυπώνονται στο γνώριμο, vintage ύφος του δημιουργού).\nΚι η ξαφνική επιθυμία της μάνας να τον «απαθανατίσει» σε μια φωτογραφία, τη στιγμή που το βλέμμα του της θυμίζει ακριβώς εκείνο του πατέρα του. Και μια μέρα που πρέπει να λήξει – τι ειρωνεία – όπως ξεκίνησε. Χωρίς υποχρεώσεις και σκοπιμότητες. Και βέβαια – το πιο απλό (;) – ωραία. Τι γίνεται όμως όταν προσπαθείς να μαζέψεις όλο το θάρρος που σου χει απομείνει για να ανακοινώσεις κάτι τόσο δύσκολο και διαπιστώνεις πως κι άλλοι – με τη σειρά τους – σε περιμένουν για να τους ενθαρρύνεις; Μέσω μιας αρνητικά φορτισμένης δίνης, μιας δυσαρέσκειας που επιτείνει το «ανείπωτο», μιας σειράς αναμνήσεων (ονειρική διαφυγή σε ένα σύμπαν όπου βασιλεύει – ως κοντράστ – η αρμονία και η αταραξία), μιας επικοινωνίας στην οποία έχουν προκληθεί ανήκεστες βλάβες και μιας αδελφικής σχέσης αγάπης-μίσους, ο Ντολάν δημιουργεί μια σκοτεινή, υπερτροφοδοτημένη χορογραφία γύρω από το ειδεχθές «ντεκόρ» μιας μεσοαστικής οικογένειας, στην οποία η υπερβολή μοιάζει να λειτουργεί ως κανόνας.\nΑνάμεσα στην τεράστια επιτυχία του Mommy και στο – επερχόμενο – πρώτο χολιγουντιανό του φιλμ The Death and Life of John F. Donovan με πρωταγωνίστρια την Τζέσικα Τσαστέιν, ο Ντολάν γυρίζει τούτο δω το «μικρό» ψυχόδραμα, αναμειγνύοντας (ίσως και με κάποια σχετική αβεβαιότητα) παλαιότερα με νέα στοιχεία που το κάνουν να μοιάζει έργο μεταβατικό. Τα υπέρ και τα κατά των προηγούμενων ταινιών του (αφηγηματική καινοτομία, στιλιστική επιτήδευση, οπερατική φιλοδοξία), που μπορούν να σε θαμπώσουν ή να σε εξαγριώσουν μέσα σε ελάχιστα δευτερόλεπτα, είναι εδώ. Ακόμα, όμως, κι όταν οι προσπάθειές του παραπαίουν εξαιτίας άνισων τόνων ή ακανόνιστων ανατροπών, ο ίδιος μοιάζει πάντα να τη «γλυτώνει» – καθώς οι εντυπωτικοί, παθιασμένοι χαρακτήρες του μπολιάζουν κάθε νέο εγχείρημα με φρέσκια, τολμηρή και ελκυστική διάθεση.\nΓια εκείνους που υπολήπτονται τη μέθοδό του, το συγκεκριμένο λειτουργεί σχεδόν τέλεια. Η στάση της mise-en-scène σε συνδυασμό με την έντονη μοιρολατρία και καταθλιπτικότητα του θεατρικού, είναι σίγουρο πως θα δημιουργήσουν – με το καλημέρα – βαθύ ρήγμα (αλλά και πότε δεν δίχασε ο Ντολάν κοινό και κριτικούς σφόδρα;) ανάμεσα σε κείνους που θα συμφωνήσουν να εισέλθουν στο συγκεκριμένο σύμπαν και σε όσους – κατηγορηματικά – το απορρίψουν. Οι πρώτοι θα συνταχθούν με τους υπόλοιπους χαρακτήρες του φιλμ, που αναρωτιούνται αν ο ήρωας έχει το δικαίωμα (μετά από τόσα χρόνια) να επιστρέψει. Γι αυτό και – ενώ επιστρέφει (ακόμα) ζωντανός – αντιδρούν λες κι επιστρέφει από έναν … απρόσμενο θάνατο. Ένα ευρύ φάσμα αντιδράσεων – απ’ την εξιδανίκευση ως την οργή κι από την ενοχή μέχρι την άρνηση – ξεδιπλώνεται στο φακό του σκηνοθέτη.\nΟ ήρωας θα πρέπει – πλέον – να συμβιβαστεί όχι μόνο με τον δικό του επικείμενο θάνατο, αλλά και με τον «θάνατο» που η ίδια η οικογένεια βίωσε την πρώτη φορά που έφυγε μακριά. Και τελικά, θα φτάσει κι ο ίδιος στο σημείο να αναρωτηθεί: έχει ή όχι το δικαίωμα να διαταράξει την κατάσταση των πραγμάτων; Μπορεί να (ξανα)φύγει – όπως ήρθε – δίχως κουβέντα; Είναι – άραγε – σε θέση κανείς να αντιληφθεί τον ψίθυρο, τα αργά νεύματα, την βουβή «κραυγή» που αντηχεί – ξανά και ξανά – μέσα του, καθώς ο χρόνος αμείλικτα κυλά; Ο χρόνος που …«τελειώνει». Μια γρήγορη ματιά στο ρολόι του τοίχου και σε κείνο του χεριού. O κούκος που σημαίνει – βασανιστικά – τις ώρες που ξοδεύτηκαν. Ένα σπουργίτι που άξαφνα ξεμυτά απ’ το κουτί του ρολογιού κι αρχίζει να φτεροκοπά, χτυπώντας δεξιά-αριστερά στους τοίχους του σπιτιού…. μέχρι να καταλήξει άψυχο στη μοκέτα, πλάι στην πόρτα που «κλείνει» πίσω του ο ήρωας. Ίσως για πάντα!\nOne Response to Juste la Fin du Monde


Το Συμβούλιο της Ευρώπης γα την παρουσία της Επιτροπής Αποτροπής Βασανιστηρίων στην Ελλάδα - Ειδήσεις - νέα - Το Βήμα Online\nΤο Συμβούλιο της Ευρώπης γα την παρουσία της Επιτροπής Αποτροπής Βασανιστηρίων στην Ελλάδα\nΗ κίνηση αυτή έγινε με αφορμή, όπως αναφέρεται και στην ανακοίνωση Τύπου που δημοσιεύθηκε από το Συμβούλιο της Ευρώπης, την αναστολή για ένα μήνα της αποδοχής αιτήσεων ασύλου από τις ελληνικές αρχές έπειτα από τα γεγονότα στην ελληνοτουρκική μεθόριο του Έβρου.\nΣε αιφνιδιαστική επίσκεψη, σε μία χρονική περίοδο ιδιαίτερα ευαίσθητη, στην Ελλάδα πραγματοποίησαν, όπως είχε αποκαλύψει νωρίτερα το «Βήμα», από την προηγούμενη Παρασκευή 13 Μαρτίου ως και σήμερα, Τετάρτη 17 Μαρτίου, μέλη της Επιτροπής για την Αποτροπή των Βασανιστηρίων και Απάνθρωπης ή Εξευτελιστικής Μεταχείρισης ή Τιμωρίας (CPT) του Συμβουλίου της Ευρώπης.\nΗ κίνηση αυτή για επίσκεψη μίας «ταχείας αποστολής» (rapid mission) μελών της CPT υπό τον Αντιπρόεδρό της Μαρκ Κέλι (στην ομάδα συμμετείχαν άλλα τρία μέλη της επιτροπής καθώς και δύο στελέχη της Γραμματείας που την υποστηρίζει) προκάλεσε μία αρχική ανησυχία στην ελληνική κυβέρνηση για την επιλεγείσα χρονική στιγμή της πραγματοποίησής της – λίγες ημέρες μετά το ξέσπασμα της κρίσης στην ελληνοτουρκική μεθόριο του Έβρου εξαιτίας της απόφασης των τουρκικών αρχών να δηλώσουν ότι τα σύνορα είναι ανοιχτά.\nΩστόσο, επικράτησε η άποψη ότι η Αθήνα δεν έχει κάτι να κρύψει και η αποστολή των μελών της CPT εξελίσσεται κανονικά.\nΌπως αναφέρεται στη σχετική ανακοίνωση Τύπου που εξέδωσε το Συμβούλιο της Ευρώπης, εξετάστηκαν οι συνθήκες κράτησης μεταναστών, με ιδιαίτερη έμφαση τις εγκύους και τις οικογένειες με μικρά παιδιά.\nΈγινε επίσης επίσκεψη σε «ημιεπίσημες (quasi–official) τοποθεσίες κράτησης» στην περιφέρεια του Έβρου, ώστε να εξεταστούν και καταγγελίες για επαναπροωθήσεις, όπως επίσης στη νέα δομή στη Μαλακάσα, αλλά και σε 93 άτομα που κρατούνται από την Ελληνική Αστυνομία στη Σάμο.\nΣύμφωνα με τα προβλεπόμενα από την εντολή της CPT, τα μέλη της αποστολής έχουν τη δυνατότητα για απεριόριστη πρόσβαση σε όποιους χώρους θέλουν και μέσα σε αυτούς μπορούν να κινούνται χωρίς περιορισμούς. Συνολικά, με βάση την επίσημη ανακοίνωση που εκδόθηκε, η ομάδα της CPT επισκέφθηκε 15 σημεία.\nΜετά από την ολοκλήρωση της αποστολής, η επιτροπή θα ετοιμάσει μία έκθεση, επί της οποίας η ελληνική κυβέρνηση έχει το δικαίωμα να κάνει τις δικές της παρατηρήσεις. Καθώς η εν λόγω επίσκεψη δεν είναι περιοδική αλλά ad hoc, η CPT μπορεί να την υποβάλλει εντός διαστήματος 2-4 μηνών.\nΗ Αθήνα θα πρέπει να αποστείλει τις δικές της παρατηρήσεις εντός τριμήνου. Η CPT σκοπεύει να αποστείλει και ορισμένα προκαταρκτικά συμπεράσματα προς την ελληνική πλευρά στα οποία θα περιλαμβάνονται και μέτρα που θα πρέπει άμεσα να ληφθούν για βελτίωση της κατάστασης.\nΗ απόφαση της ελληνικής κυβέρνησης για την αναστολή της αποδοχής αιτήσεων ασύλου για ένα μήνα εξαιτίας της κρίσης στη μεθόριο του Έβρου, αλλά και η εμφάνιση δημοσιευμάτων στον διεθνή Τύπο που ομιλούν για κακομεταχείριση μεταναστών – με αποκορύφωμα το δημοσίευμα των «New York Times» που μιλούσε ουσιαστικά για την ύπαρξη ενός… Γκουαντάναμο κράτησης μεταναστών στη βόρεια Ελλάδα, αλλά στη συνέχεια αναιρέθηκε σε μεγάλο βαθμό από την παραδοχή δύο εκ των συντακτών του για λάθη και παραλείψεις – έχουν κινητοποιήσει ορισμένες χώρες, κυρίως του ευρωπαϊκού Βορρά, που θεωρούν ότι η Ελλάδα παραβιάζει τις διεθνείς της υποχρεώσεις. Αυτός ήταν και ο βασικός λόγος της επίσκεψης της CPT.\nΤην ίδια στιγμή, ιδιαίτερη παρασκηνιακή κινητικότητα με σκοπό την καταδίκη της Ελλάδος για παραβιάσεις ανθρωπίνων δικαιωμάτων σε σχέση με τους μετανάστες επιδεικνύει, σύμφωνα με πληροφορίες, η Τουρκία.\nΑρχικά, η Άγκυρα φαίνεται να εξέτασε το σενάριο μίας διακρατικής προσφυγής στο Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ), που δεν θα είχε πολλά περιθώρια επιτυχίας. Ωστόσο, στη συνέχεια, φαίνεται να επελέγη η τακτική των ατομικών προσφυγών μεταναστών με τη βοήθεια τούρκων δικηγόρων. Οι πρώτες τέσσερις απόπειρες όμως δεν έγιναν δεκτές και εκτιμάται ότι αυτή η εξέλιξη συνιστά θετικό προηγούμενο για την Ελλάδα.


Χριστίνα Αλούπη - Κώστας Κέφαλος: Φωτογραφίες από το Πάσχα που πέρασαν στη Φλόριντα με τα παιδιά τους! (pics) - OK\nΧριστίνα Αλούπη – Κώστας Κέφαλος: Φωτογραφίες από το Πάσχα που πέρασαν στη Φλόριντα με τα παιδιά τους! (pics)\nΕίναι μια ευτυχισμένη οικογένεια!\n13:30, 13 Μαΐου 21\nΗ Χριστίνα Αλούπη και ο Κώστας Κέφαλος, που ζουν στην πόλη Τόλσα της Οκλαχόμα, πραγματοποίησαν τις πρώτες οικογενειακές διακοπές μετά τον εμβολιασμό τους σε ένα παραθεριστικό θέρετρο στο Πάναμα Σίτι. Στο τέλος Μαρτίου οι δυο τους έκαναν και τη δεύτερη δόση του εμβολίου κατά του κορονοϊού και έπειτα από αυτό κατάφεραν να συναντήσουν με ασφάλεια την οικογένεια του Κώστα Κέφαλου.\nΗ τελευταία τους συνάντηση ήταν τον Φεβρουάριο του 2020, πριν ξεσπάσει η πανδημία του κορονοϊού. «Είμαστε πολύ χαρούμενοι και νιώσαμε ασφαλείς να κάνουμε αυτό το ταξίδι» δήλωσε η Χριστίνα Αλούπη στο ΟΚ!.\nΗ πενθήμερη παραμονή τους στη Φλόριντα, όπου νοίκιασαν ένα σπίτι δίπλα στη θάλασσα, γέμισε με χαμόγελα τόσο τους ίδιους όσο και τους γιους τους, τον 4χρονο Ανδρέα και τον 2 ετών Αλέξανδρο.\nΜάλιστα στα άμεσα σχέδιά τους είναι η μόνιμη εγκατάσταση στην Ελλάδα, καθώς όπως είχε δηλώσει ο επιχειρηματίας σε συνέντευξή του στο περιοδικό τον Δεκέμβριο του 2020: «Μέσα στο 2021 στόχος μας είναι η Χριστίνα με τα παιδιά να έχουν εγκατασταθεί μόνιμα στην Ελλάδα κι εγώ να πηγαινοέρχομαι στην Αμερική για ένα διάστημα, μέχρι να κλείσω κάποιες εκκρεμότητες».\nHalloween 2021: Η Χριστίνα Αλούπη και οι γιοι της έγιναν σούπερ ήρωες\nΗ Χριστίνα Αλούπη μίλησε για τη σεξουαλική παρενόχληση που δέχτηκε\nXριστίνα Αλούπη: Η «έξυπνη» επιλογή μαγιό που ταιριάζει τέλεια στις ξανθιές\nΚΩΣΤΑΣ ΚΕΦΑΛΟΣ ΧΡΙΣΤΙΝΑ ΑΛΟΥΠΗ


Theo's Eatery, Orillia - Κριτικές εστιατορίων - TripAdvisor\nOrillia: Όλα τα εστιατόρια Theo's Eatery: Εστιατόρια στην περιοχή\nOrillia: Όλες οι δραστηριότητες Δραστηριότητες κοντά σε: Theo's Eatery\nOrillia ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Καλώς ορίσατε και πάλι! ΓΙΝΕΤΕ ΜΕΛΟΣσε:Αναζήτηση Orillia: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΚαναδάς Οντάριο Orillia Εστιατόρια σε Orillia Theo's Eatery\nΝο 1 από 125 στην κατηγορία Εστιατόρια για: Orillia €€ - €€€\nΚαναδική, Ιταλική, Ελληνική 214 Memorial Ave, Orillia, Οντάριο L3V 5X6, Καναδάς+1 705-329-4444Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 512 κριτικέςΕξαιρετικό56%Πολύ καλό31%Μέτριο8%Ανεπαρκές3%Πολύ κακό2%πριν από 6 ημέρες“Suggested a place to eat”πριν από 1 εβδομάδα“Always good!”Τώρα είναι κλειστόΚυρ16:00 - 22:00Δευ - Παρ11:00 - 23:00Σαβ16:00 - 23:00Αναλυτικό ωράριο ΚΟΥΖΙΝΕΣ Καναδική, Ιταλική, Ελληνική, Κατάλληλο για χορτοφάγους, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 214 Memorial Ave, Orillia, Οντάριο L3V 5X6, ΚαναδάςΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι ιταλικό; Ναι Όχι Άγνωστο Αυτό το εστιατόριο είναι ελληνικό; Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό279Πολύ καλό160Μέτριο42Ανεπαρκές16Πολύ κακό15Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (310)Αγγλικά (510)Γερμανικά (1)Περισσότερες γλώσσες Γλώσσα Ελληνικά (310)Αγγλικά (510)Γερμανικά (1)Κορεάτικα (1)\nWarren DΠίτερμπορο, Καναδάς13550Η κριτική γράφτηκε πριν από 2 ημέρες μέσω κινητής συσκευής An all around good experienceΜετάφραση Google ΠερισσότεραΕυχαριστούμε, Warren D Glenn SΜπάριε, Καναδάς11418Η κριτική γράφτηκε πριν από 2 ημέρες μέσω κινητής συσκευής Passing throughΜετάφραση Google ΠερισσότεραΕυχαριστούμε, Glenn S Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJessica M2Η κριτική γράφτηκε πριν από 6 ημέρες μέσω κινητής συσκευής Προτείνει να φάτεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtbrandallChatham, Ontario, Canada157Η κριτική γράφτηκε πριν από 1 εβδομάδα Πάντα καλό!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιcaml77Caledon, Καναδάς24793Η κριτική γράφτηκε πριν από 2 εβδομάδες Δοκιμάστε το Theeo βγάλτεΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\n893MatelotOrillia, Καναδάς83Η κριτική γράφτηκε πριν από 3 εβδομάδες From day #1Μετάφραση Google ΠερισσότεραΕυχαριστούμε, 893Matelot Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJason B534Η κριτική γράφτηκε πριν από 3 εβδομάδες μέσω κινητής συσκευής Εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmbris037Οττάβα, Καναδάς62Η κριτική γράφτηκε πριν από 3 εβδομάδες μέσω κινητής συσκευής Μεγάλη χρήση των χρημάτων σαςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nolgOntario3422Η κριτική γράφτηκε πριν από 4 εβδομάδες Not AcceptableΜετάφραση Google Περισσότερα2 Ευχαριστούμε, olg Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKerri B115Η κριτική γράφτηκε πριν από 4 εβδομάδες μέσω κινητής συσκευής Άρα νόστιμο!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαThai Plate154 κριτικές 0,21 χλμ μακριά Grape and Olive Wine and Martini Bistro212 κριτικές 0,82 χλμ μακριά Kelsey's Neighborhood Bar & Grill115 κριτικές 0,71 χλμ μακριά Κοντινά αξιοθέαταTudhope Park119 κριτικές 0,89 χλμ μακριά Orillia Museum of Art and History28 κριτικές 1,42 χλμ μακριά Orilla Farmers' Market6 κριτικές 1,32 χλμ μακριά Orillia Opera House53 κριτικές 1,3 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Theo's Eatery και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: ΠροηγούμενοΕπόμενο12\nΚαναδική, Ιταλική, Ελληνική, Κατάλληλο για χορτοφάγους, Πιάτα χωρίς γλουτένη\nΔιανομή κατ’ οίκον, Φαγητό σε πακέτο, Κρατήσεις, Ιδιωτικό δείπνο, Καθίσματα, Με προσωπικό σερβιρίσματος, Διαθέσιμο πάρκινγκ, Διαθέσιμα καρεκλάκια για μωρά, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ\n214 Memorial Ave, Orillia, Οντάριο L3V 5X6, Καναδάς Τοποθεσία:


Πρόσεχε πως ντύνεις τα παιδιά σε βροχερή και μουντή μέρα! - Trikala Focus\nHot NewsΤρίκαλαΠρόσεχε πως ντύνεις τα παιδιά σε βροχερή και μουντή μέρα!\nΚαι στις δύο φωτογραφίες,υπάρχει ένα παιδί στη διασταύρωση πεζών.!! Πρόσεχε πως ντύνεις τα παιδιά σου σε μια βροχερή και μουντή μέρα…\nγια να τα βλέπουν οι οδηγοί.!!!\nΈνα χρήσιμο πείραμα για όλους μας,εννοείτε δεν αφήνουμε μόνο του ένα παιδί.\n(Φωτογραφια & Κείμενο Viral City Greece)\nΝυχτερινά δρομολόγια από την υπηρεσία καθαριότητας.\nΗ ΑΓΑΠΗΜΕΝΗ ΤΩΝ ΘΕΩΝ: Το νέο βιβλίο της Λένας Ρώσση.


Με σπασμένα τα φρένα η Μακάμπι του Σφαιρόπουλου !\nΜετά τη νίκη επί του Παναθηναϊκού ΟΠΑΠ, η Μακάμπι Τελ Αβίβ συνέτριψε και την Γκαλίλ Γκιλμπόα με 105-77, το βράδυ του Σαββάτου (26/01).\nΗ Μακάμπι Τελ Αβίβ του Γιάννη Σφαιρόπουλου έχει γυρίσει τον διακόπτη και πλέον δεν θυμάται το άσχημο ξεκίνημά της στη φετινή σεζόν.\nΝέο θύμα της η Γκαλίλ Γκιλμπόα την οποία συνέτριψε με 105-77, με τους φιλοξενούμενους να είναι αρκετά ανταγωνιστικοί στο πρώτο ημίχρονο (47-45). Ωστόσο, η ομάδα του Γιάννη Σφαιρόπουλου ήταν καταιγιστική στην τελευταία περίοδο σημειώνοντας 30 πόντους και παίρνοντας εύκολα τη νίκη.\nΟ Τζέρεμι Πάργκο δείχνει να έχει επιστρέψει για τα καλά, καθώς σημείωσε 19 πόντους και ήταν ο κορυφαίος σκόρερ της αναμέτρησης. Επίσης, οι Γιόβελ Ζούσμαν και Τζόνι Ο’ Μπράιαντ ήταν θετικοί με 15 πόντους έκαστος.\nΤα δεκάλεπτα: 24-25, 47-45, 75-61, 105-77\nΠροηγούμενοΡενάτα γερά, με τσαμπουκά! (video)\nΕπόμενοΘέλει να φύγει από τους Μπακς ο Μέικερ !


Στις ουρές της ΔΕΗ λόγω τέλους και εκπρόθεσμων λογαριασμών. (video) | Star Κεντρικής Ελλάδας\nΒρίσκεστε εδώ: Tv Star Φθιώτιδα Στις ουρές της ΔΕΗ λόγω τέλους και εκπρόθεσμων λογαριασμών. (video)\nΣτις ουρές της ΔΕΗ λόγω τέλους και εκπρόθεσμων λογαριασμών. (video)\nΔευτέρα, 14 Νοεμβρίου 2011 στις 16:08\nΣκηνές απείρου κάλους διαδραματίζονται στα υποκαταστήματα της ΔΕΗ το τελευταίο διάστημα με τα νεύρα πολιτών και υπαλλήλων να δοκιμάζονται καθημερινά. Οι καταναλωτές που παλαιότερα εξοφλούσαν λογαριασμούς σε τράπεζες και πρακτορεία ΟΠΑΠ οδηγούνται τώρα για διάφορους λόγους στα γκισέ των ταμείων της ΔΕΗ με αποτέλεσμα να σχηματίζονται ουρές που κατέγραψε η κάμερα του Star Κεντρικής Ελλάδας.\nΟ βασικός λόγος που ο κόσμος συνωστίζεται και ταλαιπωρείται είναι οι υπερ-φουσκομένοι λογαριασμοί με το τέλος ακίνητης περιουσίας. Αρκετοί σπεύδουν στην ΔΕΗ προκειμένου να προχωρήσουν σε διακανονισμό αν και θα έπρεπε να έχουν πληροφορηθεί πως στις ημέρες του χαρατσίου ευκολίες δεν γίνονται και για κανένα λόγο.\nΔεύτερος λόγος συνωστισμού οι εκπρόθεσμοι λογαριασμοί που δεν γίνονται δεκτοί απο τράπεζες και πράκτορες ενώ ακόμη και το μικρό αντίτιμο που κρατείται λειτουργεί καθώς φαίνεται αποθαρρυντικά οδηγώντας και πάλι τους καταναλωτές στα ταμεία της ΔΕΗ.\nΤην ίδια ώρα το κίνημα κατά του χαρατσίου γιγαντώνεται. Το ΠΑΜΕ Φθιώτιδας για δεύτερη ημέρα\nπραγματοποίησε κατάληψη στα γραφεία της ΔΕΗ στην Λαμία. Στην κινητοποίηση συμμετείχαν και μέλη της επιτροπής ειρήνης.\nΤο ερώτημα εαν είναι νόμιμο μια κοινωφελής επιχείρηση να παρακρατά φόρους απασχολεί και τους δημάρχους οι οποίοι καθημερινά έρχονται αντιμέτωποι με τα παράπονα των δημοτών τους.\nΣε ιδιαίτερα δύσκολη θέση βρίσκονται οι υπάλληλοι της ΔΕΗ που καλούνται να μην κατεβάσουν διακόπτες. Το συγκεκριμένο έργο όμως έχει παραχωρηθεί απο την επιχείρηση σε ιδιώτες εργολάβους. Οι εντολές διακοπής της παροχής προς τους εργολάβους βγαίνει απο συναδέλφους απαντά ο Αθανάσιος Αθανασόπουλος εργαζόμενος στην επιχείρηση στους συναδέλφους που χρησιμοποιούν αυτή την δικαιολογία ενώ στέλνει αγωνιστικό μήνυμα και στους συναδέλφους των εργολαβιών. Δείτε το video\nΝεφροπαθείς Φθιώτιδας: Στυλίδα, Μυτιλήνη και δυο ιδιώτες έστειλαν μάσκες προστασίας για τον κορονοϊό\nΛαμία: Δείτε στολισμένη για τα Χριστούγεννα την πλατεία Ελευθερίας


Στην Κρεμαστή οι «προβολείς»! - Δημοκρατική της Ρόδου\nΣτην Κρεμαστή οι «προβολείς»!\nΤο ντέρμπι ανάμεσα στους Αγίους Θεοδώρους και τον Ιβίσκο ξεχωρίζει στο πρόγραμμα της 4ης αγωνιστικής στη β’ φάση του πρωταθλήματος της Α’ Κατηγορίας. Οι Αρχαγγελίτες, μετά την ήττα του Διαγόρα από την Α.Ε. Δικαίου, διατηρούν ελπίδες για την πρωτιά (θα πρέπει να κερδίσουν στην «τέντα» όμως), ενώ ο Α.Σ.Κ. Ιβίσκος εκμεταλλεύθηκε το βατό πρόγραμμα και ξεκίνησε με 2 στα 2 κόντρα σε Ιπποκράτη και Ζέφυρο, με αποτέλεσμα να βρίσκεται στην κορυφή του βαθμολογικού πίνακα. Το παιχνίδι της Κυριακής (19:00) στην Κρεμαστή παρουσιάζει πολύ μεγάλο βαθμολογικό ενδιαφέρον και για τις δύο ομάδες. Οι γηπεδούχοι θα παρουσιαστούν χωρίς τον Στάθη Βλαχοδήμο και οι φιλοξενούμενοι δίχως το νεαρό Κώστα Μητσού και τον Γιώργο Καραγιάννη. Το παιχνίδι αναμένεται με μεγάλο βαθμολογικό ενδιαφέρον, αφού οι δύο ομάδες θέλουν πάση θυσία τη νίκη για να μπορέσουν να παραμείνουν ψηλά στο βαθμολογικό πίνακα. Στα παιχνίδια της κανονικής περιόδου, οι Άγιοι Θεόδωροι κέρδισαν με 58-51 στο «Βενετόκλειο» και με 74-58 στην Κρεμαστή.\nΓ.Σ. ΔΙΑΓΟΡΑΣ- ΖΕΦΥΡΟΣ\nΣτα υπόλοιπα παιχνίδια υπάρχουν ξεκάθαρα φαβορί με τον Διαγόρα να υποδέχεται σήμερα τον Ζέφυρο και την Α.Ε. Δικαίου να παίζει αύριο (19:00) με τον Ιπποκράτη. Οι «κυανέρυθροι» θέλουν να διασκεδάσουν τις εντυπώσεις μετά την εντός έδρας ήττα-σοκ από την Α.Ε. Δικαίου και λογικά θα φτάσουν εύκολα στη νίκη απέναντι στους «πράσινους», οι οποίοι έχουν ως στόχο να αποφύγουν την τελευταία θέση. Ιδιαίτερα προβλήματα δεν υπάρχουν στις τάξεις του «γηραιού» και ο Γιάννης Τσακίρης θα έχει όλους τους παίκτες στη διάθεσή του. Αξίζει να σημειωθεί ότι λόγω του φάιναλ-φορ του γυναικείου κυπέλλου στην Κω θα διεξαχθούν πρώτα τα παιχνίδια της 4ης αγωνιστικής και στη συνέχεια της 3ης…\nΣε «τέντα» και Κρεμαστή ο ΑΟ Αθλοπαιδιών Δύο αναμετρήσεις για το πρωτάθλημα των παγκορασίδων θα διεξαχθούν σήμερα. Συγκεκριμένα, στην…


Τα 3 κύματα covid και το 4ο κύμα του ΣΥΡΙΖΑ | Liberal.gr\nΤα 3 κύματα covid και το 4ο κύμα του ΣΥΡΙΖΑ\nΠέρασαν δώδεκα μήνες από την εκδήλωση του πρώτου κύματος της πανδημίας στη χώρα μας. Και αν επιβιβαστούμε στη μηχανή του χρόνου και διασχίσουμε ξανά αυτήν την χρονική περίοδο θα διαπιστώσουμε με ευκολία, ότι κάποιες συμπεριφορές επαναλαμβάνονται. Τα υγειονομικά δεδομένα έχουν αλλάξει, η επιστήμη προσφέρει πλέον αποτελεσματικές λύσεις, όμως η αντιπολίτευση της αριστεράς εμμένει στις ίδιες πρακτικές.\nΉδη από τον Μάρτιο του 2020, ο ΣΥΡΙΖΑ είχε θεωρήσει την πανδημία ως μια χρυσή ευκαιρία επιχείρησης επανόδου στη εξουσία. Ταυτόχρονα η υπόλοιπη αριστερά βρήκε μια ακόμα αφορμή για να εξασκήσει τα επαγγελματικά και ερασιτεχνικά μέλη της στη γνωστή επαναστατική γυμναστική.\nΚατά τη διάρκεια του πρώτου κύματος, ο ΣΥΡΙΖΑ είχε βάλει πλάτη στα καρναβάλια, στις «μωρομάνες» που έπρεπε να βγάζουν τα μωρά τους βόλτα, στα νέα ζευγάρια που έπρεπε να ερωτεύονται ελεύθερα στις πλατείες και στα κινήματα προάσπισης των συνταγματικών ελευθεριών που «καταπατούσε» η κυβέρνηση μέσω της επιβολής των γνωστών περιοριστικών μέτρων.\nΤην ίδια στιγμή που η ανθρωπότητα συγκλονισμένη, αγωνιζόταν να αναγνωρίσει και να αντιμετωπίσει τον άγνωστο εχθρό της για να επανέλθει όσο το δυνατόν νωρίτερα στην κανονικότητα, την ίδια στιγμή που ολόκληρη η Ελλάδα παρακολουθούσε καθημερινά με ευλάβεια και πίστη στην επιστήμη, τις δηλώσεις των υπευθύνων του κρατικού μηχανισμού, την ίδια στιγμή που η αγωνία για την υγεία, την ανεργία και την οικονομική ανασφάλεια κτυπούσε την πόρτα του κάθε νοικοκυριού, το δύσμορφο προσωπείο του διχαστικού λόγου του ΣΥΡΙΖΑ, επιζητούσε την ένταση και το χάος.\nΣτο αφήγημα του ΣΥΡΙΖΑ, ο covid-19 ήταν προϊόν του καπιταλισμού και η εκλεγμένη κυβέρνηση ήταν χούντα. Οι ίδιοι άρρωστοι εγκέφαλοι, που είχαν καταστρέψει την Αθήνα τον Δεκέμβριο του 2008, που είχαν υποδαυλίσει το “κίνημα των αγανακτισμένων”, το “κίνημα του δεν πληρώνω” και το κίνημα της ανυπακοής, είχαν επαναφέρει τις απειλές τους, πίσω από το σύνθημα “μετά θα λογαριαστούμε”.\nΔιάνθιζαν δε την επιχειρηματολογία τους τα στελέχη του ΣΥΡΙΖΑ, με δήθεν οικονομικές πολιτικές, που δεν θα στέκονταν ούτε σε καφενείο. Τι θα είχε γίνει άραγε αν η κυβέρνηση, είχε υιοθετήσει το «εμπροσθοβαρές πρόγραμμα στήριξης της κοινωνίας» που πρότειναν τότε, οι εμπνευστές του γνωστού προγράμματος Θεσσαλονίκης; Πέρα από κάθε αμφιβολία, η χώρα θα είχε πέσει στα βράχια.\nΑκολούθησε το δεύτερο κύμα, με τα στελέχη του ΣΥΡΙΖΑ να σηκώνουν ψηλά την παντιέρα των επιτάξεων και της επιχείρησης φθοράς των ιατρών του υγειονομικού επιτελείου μέσω συνωμοσιολογικών σεναρίων και απόψεων. Αυτή τη φορά το στόχαστρο του ΣΥΡΙΖΑ είχε εστιάσει και στη έννοια της «ατομικής ευθύνης». Η ατομική ευθύνη, μπήκε μαζί με το «νεοφιλελευθερισμό» στο ίδιο μίξερ, έτσι ώστε να φαίνεται ότι το κράτος είχε αποτύχει, με αποτέλεσμα η κυβέρνηση να βάλει κατά των πολιτών, «μεταθέτοντας σε αυτούς το κόστος της αποτυχίας της».\nΗ πολιτική του ΣΥΡΙΖΑ κατά τη διάρκεια του δεύτερο κύματος, είχε περάσει πλέον σε ένα ανώτερο επίπεδο παραλογισμού με την αμφισβήτηση της ανακάλυψης των εμβολίων. Προέβαλε την επιθυμία του να μη βρεθεί λύση για το ξεπέρασμα της πανδημίας, παρ’ όλο που η πραγματικότητα είχε ήδη προχωρήσει. Αφού ήδη από το Νοέμβριο του 2020, τα εμβόλια ήταν προ των πυλών.\nΚατά τη διάρκεια του τρίτου κύματος ζήσαμε την Κουφοντινιάδα και τη συμβολή του ΣΥΡΙΖΑ στις πάνω από 600 διαδηλώσεις, καταλήψεις, διαμαρτυρίες και συγκεντρώσεις που λειτούργησαν σαν βόμβες covid. Άλλωστε όσα διαδραματίστηκαν είναι τόσο πρόσφατα που τα θυμόμαστε με απόλυτη ακρίβεια.\nΣήμερα βιώνουμε το τέταρτο κύμα. Όχι του covid. Αλλά του ΣΥΡΙΖΑ. Βιώνουμε την κλιμάκωση του κλεφτοπόλεμου απέναντι στα προληπτικά μέτρα της κυβέρνησης, την ίδια στιγμή που είναι οφθαλμοφανές ότι το σύστημα υγείας ίσως και να βρίσκεται πέρα από τα όρια του. Τα κορονοπάρτι\nστο Αριστοτέλειο Πανεπιστήμιο της Θεσσαλονίκης, τα καθημερινά πάρτι στα σκαλάκια της Πάτρας, οι πανηγυρισμοί των ποδοσφαιρόφιλων στις 11 το βράδυ, μαζί με τα υπαίθρια αυτοσχέδια μπαράκια στις γειτονιές, δείχνουν ότι ο κλεφτοπόλεμος του ΣΥΡΙΖΑ μπορεί να βγει νικητής.\nΤο 4ο κύμα του ΣΥΡΙΖΑ μπορεί να στείλει χιλιάδες πολίτες στα νοσοκομεία και εκατοντάδες στις ΜΕΘ. Το στρατηγικό επιτελείο του ΣΥΡΙΖΑ προστατευμένο μέσα στα γραφεία και στα σπίτια του, βρίσκει πρόσφορο έδαφος κινητοποιώντας και τον τελευταίο αγανακτισμένο και καταπονημένο πολίτη, στη μάχη κατά της κυβέρνησης και υπέρ του covid, καλώντας σε εκδηλώσεις με ευφάνταστα αιτήματα και ανόητες απαιτήσεις. Και φυσικά σε όλες αυτές τις εκδηλώσεις απουσιάζει τόσο η εποπτεία, όσο και η καταστολή. Διότι ο ΣΥΡΙΖΑ έχει καταστήσει σαφές ότι χωρίς το γνωστό εκβιαστικό moratorium, οι δρόμοι των Αθηνών και των υπόλοιπων μεγάλων πόλεων μπορούν κάλλιστα να μετατραπούν σε θέατρο πολεμικών συγκρούσεων με πρωταγωνιστές τους ημιπιτσιρικάδες, τους μπάχαλους, τους αναρχικούς και τους χούλιγκανς.\nΑλλά και στον τομέα των επαγγελματιών και των καταστημάτων, η ηγετική ομάδα του ΣΥΡΙΖΑ ψαρεύει στα θολά νερά, για να προκαλέσει κι εκεί, αναταραχή και πρόβλημα. Μόλις πριν από λίγες ημέρες στη Βουλή, ο αρχηγός του ΣΥΡΙΖΑ διερωτάτο : «Στα 1.000 κρούσματα μας πήγατε σε lockdown και στα 4.000 κρούσματα ανοίγετε την αγορά, κύριε Μητσοτάκη». Και μόλις χθες, το ίδιο κόμμα δήλωνε : «Σε οριστικό θάνατο της αγοράς και κατά συνέπεια την καταστροφή χιλιάδων επαγγελματιών και των οικογενειών τους οδηγεί με μαθηματική ακρίβεια η ξαφνική χθεσινοβραδινή απόφαση της κυβέρνησης για το μη άνοιγμα των καταστημάτων.»\nΤο 4ο κύμα που διαδραματίζεται μπροστά στα μάτια μας, δεν έχει να κάνει ούτε με τις μεταλλάξεις του ιού, ούτε με το άνοιγμα των δραστηριοτήτων, ούτε με τη χαλάρωση των μέτρων. Έχει να κάνει με την πλήρη καταστρατήγηση όλων των μέτρων, με την κατασυκοφάντηση των προγραμμάτων εμβολιασμού και τη συνειδητή υπονόμευση της λειτουργίας του Εθνικού Συστήματος Υγείας. Η καλοστημένη παγίδα του ΣΥΡΙΖΑ, έχει ως στόχο την κυβέρνηση. Δυστυχώς όμως κινδυνεύει να πάρει μαζί της, ό,τι έχουμε πετύχει σαν χώρα μέχρι σήμερα.


Σάββατο, 21 Μαρτίου 2015 15:30\nΊλιγγος είναι μια αίσθηση ζάλης, όπου το άτομο αισθάνεται ότι τα πάντα γύρω του περιστρέφονται με ταχύτητα.\nΟ ίλιγγος προκαλείται συχνά από ένα εσωτερικό πρόβλημα στο αυτί. Μερικές από τις πιο κοινές αιτίες περιλαμβάνουν:\nBPPV: Αυτά είναι τα αρχικά των λέξεων "benign paroxysmal positional vertigo" και σημαίνει "καλοήθης παροξυσμικός ίλιγγος θέσης". Ο BPPV συμβαίνει όταν μικροσκοπικά σωματίδια ασβεστίου συσσωρεύονται σε κανάλια του εσωτερικού αυτιού, επηρεάζοντας την λειτουργία του. Το εσωτερικό αυτί στέλνει σήματα στον εγκέφαλο για τις κινήσεις του σώματος και του κεφαλιού σε σχέση με τη βαρύτητα και έτσι σας βοηθά να διατηρήσετε την ισορροπία σας.\nΝόσος του Meniere: Πρόκειται για μια εσωτερική διαταραχή στο αυτί που πιστεύεται ότι προκαλείται από την συσσώρευση υγρού που αλλάζει την πίεση στο αυτί. Μπορεί να προκαλέσει επεισόδια ιλίγγου μαζί με "κουδούνισμα" στα αυτιά (εμβοές) και απώλεια ακοής.\nΑιθουσαία νευρίτιδα ή λαβυρινθίτιδα: Αυτό είναι ένα πρόβλημα στο εσωτερικό αυτί που συνήθως σχετίζεται με κάποια μόλυνση (συνήθως ιογενή). Η μόλυνση προκαλεί φλεγμονή στο εσωτερικό αυτί γύρω από τα νεύρα που ευθύνονται για την αίσθηση ισορροπίας του σώματος.\nΠιο σπάνια, ο ίλιγγος μπορεί να σχετίζεται με:\n-Τραυματισμό στο κεφάλι ή τον λαιμό\n-Προβλήματα στον εγκέφαλο (εγκεφαλικό επεισόδιο ή όγκος)\n-Ορισμένα φάρμακα που προκαλούν βλάβη στο αυτί\nΠότε μια ζαλάδα είναι ίλιγγος\nΤα συμπτώματα του ιλίγγου μπορεί να διαφέρουν ελαφρώς από άτομο σε άτομο, αλλά οι περισσότεροι άνθρωποι με ιλίγγους, τυπικά περιγράφουν την αίσθηση αυτή σαν να...\n...στροβιλίζονται όλα γύρω τους\n...γέρνουν προς μία πλευρά χωρίς να το ελέγχουν\n...χάνουν την ισορροπία τους\n...παρασύρονται τα βήματά τους προς μια κατεύθυνση\nΆλλα συμπτώματα που μπορεί να συνοδεύουν τον ίλιγγο περιλαμβάνουν:\n-Ανώμαλες ή σπασμωδικές κινήσεις του ματιού\n-Κουδούνισμα στα αυτιά ή απώλεια ακοής\nΤα συμπτώματα μπορεί να διαρκέσουν από λίγα λεπτά έως λίγες ώρες και μπορεί "να έρχονται και να φεύγουν".\nΛαβυρινθίτιδα του αυτιού: Αίτια & συμπτώματα\nAγγειακό εγκεφαλικό επεισόδιο: Προειδοποιητικά σημάδια και παράγοντες κινδύνου\nΙΛΙΓΓΟΣ ΣΥΜΠΤΩΜΑΤΑ · ΙΛΙΓΓΟΣ ΑΙΤΙΑ · ΙΛΙΓΓΟΣ


Εμβόλια και ασθένειες: Ευλογιά, ιλαρά, κορονοϊός – Οι ιστορικές μάχες της επιστήμης - Sportlive.gr\nΕμβόλια και ασθένειες: Ευλογιά, ιλαρά, κορονοϊός – Οι ιστορικές μάχες της επιστήμης\nΤο 2021 ήρθε με ελπίδα και αισιοδοξία και όλος ο πλανήτης σκέφτεται μόνο ένα πράγμα: Πώς θα απαλλαγούμε από τον κορονοϊό, που στέρησε ζωές, ακόμη στερεί, ενώ βύθισε στη φτώχεια εκατομμύρια ανθρώπους. Εν όψει της καμπάνιας ενημέρωσης για το εμβόλιο που ξεκινά στην Ελλάδα, πολλοί είναι αυτοί που εκφράζουν αμφιβολίες, φόβο και αγωνία. “Θα κάνεις το εμβόλιο;”, είναι η ερώτηση του μήνα… Όμως, αν ο άνθρωπος δεν φοβόταν, δεν θα χρειαζόταν τη βοήθεια της επιστήμης και ο κόσμος θα ήταν καταδικασμένος σε αφανισμό. Χωρίς τους πρωτοπόρους της σκέψης, δεν θα τολμούσαμε να τα βάλουμε με το άγριο πρόσωπο της φύσης. Ο Τζόνας Σολκ όχι μόνον εφηύρε το εμβόλιο κατά της πολιομυελίτιδας, αλλά το δοκίμασε πρώτα στον εαυτό του και στα παιδιά του.\nΜελέτη που δημοσιεύθηκε στο Texas Heart Institute Journal το 2012 καταμέτρησε 465 περιπτώσεις από το 1800 στις οποίες ιατροί πειραματίστηκαν πάνω στον εαυτό τους, με 140 από αυτές να αφορούν επικίνδυνες μολυσματικές ασθένειες. Το αποτέλεσμα, οκτώ θάνατοι ιατρών και άλλων ερευνητών, αλλά και σπουδαία πρόοδος στον πόλεμο εναντίον των ασθενειών σε 89% των περιπτώσεων.\nΈνα προϊόν επιστημονικής πρωτοπορίας που δημιουργήθηκε με πρωτοφανή για τα δεδομένα ταχύτητα, είναι λογικό για αρχή να προκαλεί επιφυλάξεις. Όχι μόνο σε αυτούς που υποστηρίζουν με θέρμη θεωρίες συνομωσίας, αλλά και στην πλειοψηφία, που έχει επιλέξει να εμπιστεύεται απόλυτα την επιστήμη – μια επιστήμη μάλιστα που έχει σώσει τον κόσμο από ασύλληπτες τραγωδίες. Αυτό που συνέβη με την ανάπτυξη εμβολίων κατά της Covid-19 είναι τεράστια έκπληξη.\nΧάρη στην πολύ καλή συνεργασία της επιστημονικής κοινότητας, της βιομηχανίας, των κυβερνήσεων και των ρυθμιστικών οργανισμών, αλλά και χάρη στην ταχύτατη χαρτογράφηση του SARS-COV-2, τα 15 έτη που χρειάζεται συνήθως η ανάπτυξη ενός εμβολίου συρρικνώθηκαν στην περίπτωση της παρούσας πανδημίας σε λιγότερο από ένα έτος, χωρίς να γίνει καμία έκπτωση όσον αφορά στη μελέτη της ασφάλειας και της αποτελεσματικότητας, προκειμένου να λάβουν τα εμβόλια αυτά άδεια κυκλοφορίας.\nΕμβόλιο: Η μεγάλη στιγμή\nΑυτή είναι η πιο κρίσιμη ώρα, η στιγμή που πρέπει να γίνουμε όλοι μια γροθιά, δείχνοντας σεβασμό στην επιστημονική κοινότητα που έχει αφιερώσει αιώνες για το καλό της ανθρωπότητας. Τώρα, οφείλουμε να δείξουμε εμπιστοσύνη στη συλλογική δύναμη του ανθρώπου – σε επιστήμονες, εταιρείες και κρατικές υπηρεσίες.\nΟ δρόμος δεν είναι εύκολος, είναι όμως ο μόνος που οδηγεί στην ζωή, σε αυτό που συνηθίζουμε να λέμε κανονικότητα. Θα αγκαλιάζουμε πάλι τους αγαπημένους μας, θα περπατάμε ξέγνοιαστα στους δρόμους, θα πίνουμε τον καφέ μας γελώντας! Χωρίς όμως να βάζουμε σε κίνδυνο τους συνανθρώπους μας.\nΟ εχθρός είναι κοινός και αόρατος, αλλά κάθε φορά διαφορετικός\nΕμβόλιο: Πώς νικήθηκε η ευλογιά\nΟ Τζένερ πήρε το υγρό από αυτές τις φυσαλίδες και το εμβολίασε σε ένα οκτάχρονο αγόρι, τον Τζέιμς Φίλιπς. Όταν στη συνέχεια ο 8χρονος που ο γιατρός μετέτρεψε σε πειραματόζωο, ήρθε σε επαφή με άτομα που είχαν νοσήσει, παρέμεινε απρόσβλητος. Το πείραμα στέφθηκε με επιτυχία και το πρώτο εμβόλιο ήταν γεγονός. Η ευλογιά σκότωνε έως τότε έναν στους 13 κατοίκους του Λονδίνου. Εκατομμύρια ανθρώπους σκότωνε στον κόσμο και η πολιομυελίτιδα, μια ασθένεια από την οποία είχε προσβληθεί ο Αμερικανός πρόεδρος Φράνκλιν Ρούσβελτ.\n140 χώρες ελεύθερες από την πολιομυελίτιδα\nΕμβόλιο: Η μάχη με την ιλαρά\nΕμβόλιο: Η μάστιγα της ερυθράς\nΗ σωτηρία ήρθε το 1967 όταν παρασκευάστηκε το πρώτο εμβόλιο, ενώ την ίδια χρονιά αναπτύχθηκε και το εμβόλιο κατά της παρωτίτιδας. Με τον ίδιο τρόπο εξαφανίστηκαν από τον χάρτη, ή περιορίστηκαν σε πολύ μεγάλο βαθμό, η διφθερίτιδα, ο τέτανος και άλλα λοιμώδη νοσήματα. Ο κορονοϊός είναι ο τελευταίος εχθρός στη σειρά -κοινός και αόρατος. Και το όπλο είναι και αυτή τη φορά ένα: το εμβόλιο. Αν τα εμβόλια αποδείχθηκαν πολλές φορές σωτήρια στο παρελθόν, τότε και το 2021 θα είναι μια χρονιά λύτρωσης στη μάχη που δίνει η ανθρωπότητα με την πανδημία.


22 Οκτωβρίου 2020: Νικήσαμε! | Το Κουτί της Πανδώρας\nΗμέρα Νίκης και Δικαίωσης για τους δικηγόρους οι οποίοι επί πεντέμισι χρόνια πάλεψαν για να βρεθεί σήμερα η Χρυσή Αυγή στη φυλακή. Έξω από την αίθουσα του Εφετείου, τα λόγια τους και οι εικόνες που αγκαλιάζουν τη Μάγδα Φύσσα αποτελούν ιστορικό τεκμήριο για την ελληνική κοινωνία.\nNewsRoom 22/10/2020 | 17:34\nΠαπαδάκης: «Η προσπάθεια αναβίωσης του ναζισμού δεν πέρασε στην Ελλάδα»\nΗ 22η Οκτωβρίου 2020 μένει στην ιστορία σαν μία ημέρα δικαιοσύνης. Είναι η μέρα που τελείωσε η δική της Χρυσής Αυγής μετά από 5,5 χρόνια και δύο μέρες και μετά από 465 συνεδριάσεις. Το δικαστήριο απέδωσε δικαιοσύνη και αποφάσισε για το ανασταλτικό αποτέλεσμα της έφεσης ανάλογα και δίκαια σύμφωνα με τη βαρύτητα των εγκλημάτων, σύμφωνα με την επικινδυνότητα των δραστών, σύμφωνα με την καταδικαστική απόφαση που έκρινε 50 κατηγορούμενους ένοχους για εγκληματική οργάνωση.\nΗ προσπάθεια αναβίωσης του ναζισμού και νομιμοποίησης της ναζιστικής εγκληματικής βίας δεν πέρασε στην Ελλάδα γιατί το δικαστήριο αυτό με την ισχυρή παρουσία του αντιφασιστικού κινήματος έβαλε οριστική ταφόπλακα.\nΗ σημερινή δίκη μένει στην ιστορία γιατί απέρριψε όλο το παραμύθι της οργανωμένης κλάψας των προηγούμενων ημερών και τις προσπάθειες παρέλκυσης μέχρι και την τελευταία στιγμή από αρκετούς κατηγορούμενους και φυσικά δε μάσησε τις παιδιάστικες δικαιολογίες.\nΦεύγουμε από τη δίκη με το κεφάλι ψηλά απέναντι στην ελληνική κοινωνία, απέναντι στη Μάγδα Φύσσα και τα θύματα της Χρυσής Αυγής και θυμίζουμε ότι υπάρχει μία σοβαρή εκκρεμότητα την οποία το δικαστήριο αυτό δεν ήταν αρμόδιο να λύσει γιατί είναι πλέον η ώρα να αποζημιωθούν και οικονομικά τα θύματα της Χρυσής Αυγής και οι οικογένειές τους με νομοθετική πράξη που θα τους απαλλάξει από την ανάγκη μιας νέας χρονοβόρας και πολυδάπανης προσφυγής στα αστικά δικαστήρια. Αυτό περιμένουμε να κάνουν ομόφωνα τα κοινοβουλευτικά κόμματα δείχνοντας τη συνέπειά τους στις αντιφασιστικές διακηρύξεις τους πλέον στην πράξη.\nΘανάσης Καμπαγιάννης: Ημέρα Νίκης και Δικαίωσης\n«Σήμερα είναι μία μέρα Νίκης και είναι μία μέρα δικαίωσης. Είναι μία μέρα που μπορεί να κλαίμε αλλά κλαίμε από τη χαρά μας.\nΕίναι μέρα δικαίωσης στο πρόσωπο του Παύλου Φύσσα και της Μάγδας Φύσσα δικαιώνονται όλοι οι αντιφασίστες και αθλήτριες που όρθωσαν το ανάστημά τους απέναντι στη Χρυσή Αυγή. Στο πρόσωπο του Αμπουζίντ Εμπάρακ και τους Σαχζάτ Λουκμάν δικαιώνονται οι εκατοντάδες μετανάστες που χτυπήθηκαν μαχαιρώθηκαν ή ακόμα και δολοφονήθηκαν από τη ναζιστική οργάνωση. Στο πρόσωπο των κομμουνιστών συνδικαλιστών δικαιώνονται οι εργάτες και οι εργάτριες που βγάζουν το μεροκάματό τους και την ίδια στιγμή είναι μαχητές της τάξης τους, συνδικαλιστές και κομμουνιστές. Σήμερα δεν είναι μέρα που μπορούν να πανηγυρίζουν όψιμα εκείνοι που από το πολιτικό σύστημα ενίσχυσαν πολύπλευρα τη ναζιστική οργάνωση.\nΕίναι μέρα που εξακολουθούμε να ζητάμε δικαιοσύνη και ζητάμε να ξηλωθούν από τους κρατικούς μηχανισμούς όλοι εκείνοι που συνέργησαν και ενίσχυσαν στην εγκληματική δραστηριότητα της Χρυσής Αυγής, Θέλουμε να πούμε από εδώ ότι απέναντι στη Μάγδα Φύσσα είχαμε ένα μεγάλο χρέος, ένα μεγάλο καθήκον. Και αυτό το καθήκον θεωρούμε ότι το εκπληρώσαμε. Πρέπει πλέον να συμπορευτούμε με αυτή την οικογένεια και με τους εντολείς μας και στο Εφετείο προκειμένου να υπερασπιστούμε αυτή την απόφαση.\nΤα θύματα ζήτησαν δικαιοσύνη και έχουν δικαίωμα να αποζημιωθούν και οικονομικά για τα όσα πέρασαν. Χρειάζεται νομοθετική παρέμβαση με την οποία να αντιμετωπιστεί αυτό το αίτημά τους.\nΑφιερώνουμε αυτή τη Νίκη στους εκατοντάδες και στους χιλιάδες ανθρώπους του αντιφασιστικού κινήματος που στάθηκαν απέναντι στη Χρυσή Αυγή.\nΑν δεν το είχαν κάνει η ιστορία αυτού του τόπου θα ήταν διαφορετική.\nΜάνος Μαλαγάρης: Δικαίωση ότι οδηγούνται στη φυλακή\n«Η σημερινή απόφαση του δικαστηρίου με την απόρριψη της συντριπτικής πλειοψηφίας των αιτημάτων αναστολών των καταδικασθέντων χρυσαυγιτών για ένταξη και διεύθυνση σε εγκληματική οργάνωση, παρά και την προκλητική πρόταση της κυρίας εισαγγελέα, ανταποκρίνεται στη βαρύτητα των αδικημάτων για τα οποία καταδικάστηκαν και στη διαρκή εγκληματική δράση της ναζιστικής εγκληματικής Χρυσής Αυγής.\nΠαρά τις χαμηλές ποινές οι οποίες επιβλήθηκαν από τους κατηγορουμένους το γεγονός ότι σήμερα οδηγούνται στη φυλακή αποτελεί μία Δικαίωση για τα θύματα των εγκληματικών ενεργειών της Χρυσής Αυγής και αποτυπώνει την αίσθηση δικαίου για τη συντριπτική πλειοψηφία του λαού μας. Σε κάθε περίπτωση επισημαίνουμε ότι δεν χρειάζεται καμία επανάπαυση κανένας εφησυχασμός καθώς οι συνθήκες που γεννούν και εκτρέφουν τέτοιου είδους ναζιστικά εγκληματικά μορφώματα είναι παρούσες και σήμερα».\nΧρύσα Παπαδοπούλου: Δικαίωση για όλα τα θύματα ναζιστικής βίας\nΗ Χρύσα Παπαδοπούλου δικηγόρος της Πολιτικής Αγωγής, ξεκαθάρισε πως «Είναι μία δικαίωση για την οικογένειά του Παύλου. Είναι μία Δικαίωση για όλα τα θύματα της ναζιστικής βίας στην Ελλάδα».\n«Είναι μία πολύ σημαντική μέρα σήμερα μετά την απόφαση της 7 ης Οκτωβρίου 2020 όπου καταδίκασε το δικαστήριο την ηγεσία της Χρυσής Αυγής για εγκληματική ώρα για διεύθυνση εγκληματικής οργάνωσης. Σήμερα ολοκληρώθηκε η απόφαση αυτή με την απόρριψη του αιτήματος αναστολής και την οδήγηση τους κατευθείαν στις φυλακές. Είναι μία δικαίωση για την οικογένειά του Παύλου. Είναι μία Δικαίωση για όλα τα θύματα της ναζιστικής βίας στην Ελλάδα. Είναι πάρα πολύ συγκινητικές στιγμές και θέλω να πω ότι η οικογένεια του Παύλου αντιλήφθηκε από την πρώτη στιγμή ποιο ήταν το διακύβευμα αυτής της δίκης. Το διακύβευμα αυτής της δίκης δεν ήταν μόνο η ποινική καταδίκη του δολοφόνου του Ρουπακιά. Ήταν η ποινική καταδίκη αυτόν που εκπαίδευσαν και όπλισαν το χέρι του Ρουπακιά. Και με τη σημερινή του απόφαση το δικαστήριο απένειμε δικαιοσύνη. Δεν έχει τελειώσει ο αγώνας ούτε μέσω της στα δικαστήρια έξω από τα δικαστήρια. Θα έχουμε το εφετείο όπου θα πρέπει να είμαστε όλοι εκεί και βεβαίως όπως έχουμε πει πολλές φορές με μία δικαστική απόφαση δεν τελειώνουμε με το ναζισμό. Το θέμα πέρνα στα χέρια της», ανέφερε χαρακτηριστικά.\nΕλευθερία Τομπατζόγλου: Τίποτα δεν έχει τελειώσει\nΗ Ελευθερία Τομπατζόγλου, συνήγορος πολιτικής αγωγής οικογένειας Φύσσα, είπε πως τίποτα ακόμα δεν έχει τελειώσει καθώς υπάρχει ακόμα ο δεύτερος βαθμός.\n«Με τη σημερινή απόφαση του δικαστηρίου και τη μη χορήγηση ανασταλτικού αποτελέσματος στην έφεση, στην πλειονότητα των κατηγορουμένων, ολοκληρώθηκε η μεγάλη νίκη που είχε ξεκινήσει με την καταδίκη τους στις 7 Οκτώβρη. Πεντέμισι χρόνια δόθηκε μία μάχη για να αποδείξουμε το αυτονόητο. Μία μάχη για να δικαιωθεί το αίμα του Παύλου και των υπόλοιπων θυμάτων της Χρυσής Αυγής και από δω και πέρα συνεχίζουμε. Υπάρχει δεύτερος βαθμός. Τίποτα δεν έχει τελειώσει. Ο αγώνας θα συνεχιστεί η επικοινωνία ο καθένας από το μετερίζι του. Το θέμα είναι ότι επιτέλους αυτό το φωνάζουν τα θύματα της Χρυσής Αυγής επί δεκαετίες επισφραγίστηκε πλέον και θεσμικά», δήλωσε.\nΑνδρέας Τζέλης: Συνεχίζεται ο αγώνας\nΤέλος, ο Ανδρέας Τζέλης, επίσης συνήγορος πολιτικής αγωγής, τόνισε: «Σήμερα ολοκληρώθηκε ότι ξεκίνησε την 7η Οκτωβρίου. Οι Χρυσαυγίτες, οι δολοφόνοι έλαβαν αυτό τους αντιστοιχούσε σαν μέλη της εγκληματικής οργάνωσης Χρυσής Αυγής και αυτοί που εκπαίδευσαν δολοφόνους για να βγουν στις γειτονιές της Αθήνας είναι στη φυλακή. Συνεχίζεται ο αγώνας».


Πανηγύρισε ο σπηλαιώδης Ναός του Αγίου Πνεύματος στη Σητεία - Ορθοδοξία News Agency\nHome \_ Μητροπολιτικό Έργο \_ Ι.Μ. Ιεραπύτνης και Σητείας \_ Πανηγύρισε ο σπηλαιώδης Ναός του Αγίου Πνεύματος στη Σητεία\n22/06/2021 22/06/2021 Το πρωί της Δευτέρας του Αγίου Πνεύματος 21 Ιουνίου 2021 ο Σεβασμιώτατος Μητροπολίτης Ιεραπύτνης και Σητείας κ. Κύριλλος ιερούργησε, κήρυξε επίκαιρα τον θείο λόγο και ευλόγησε τους προσφερόμενους άρτους στον πανηγυρίζοντα ιερό σπηλαιώδη ναό του Αγίου Πνεύματος στους Αρμένους Σητείας, σε ένα μαγευτικό τοπίο στην είσοδο του μοναδικού φαραγγιού των Περβολακίων. Στο κήρυγμά του ο...\n22 Ιουνίου, 2021 - 18:43\nΤελευταία ενημέρωση: 22/06/2021 - 18:40\nΤο πρωί της Δευτέρας του Αγίου Πνεύματος 21 Ιουνίου 2021 ο Σεβασμιώτατος Μητροπολίτης Ιεραπύτνης και Σητείας κ. Κύριλλος ιερούργησε, κήρυξε επίκαιρα τον θείο λόγο και ευλόγησε τους προσφερόμενους άρτους στον πανηγυρίζοντα ιερό σπηλαιώδη ναό του Αγίου Πνεύματος στους Αρμένους Σητείας, σε ένα μαγευτικό τοπίο στην είσοδο του μοναδικού φαραγγιού των Περβολακίων.\nΕτικέτες: Δευτέρα Αγίου Πνεύματος, Ι.Μ. Ιεραπύτνης και Σητείας, Μητροπολίτης Ιεραπύτνης και Σητείας κ. Κύριλλος, σπηλαιωδης ναός του Αγίου Πνεύματος, τριήμερο Αγίου Πνεύματος


μικρά εορτολογικά...: Φεβρουαρίου 4: Ισιδώρου οσίου του Πηλουσιώτου\nOύτος ο θείος Πατήρ ημών Iσίδωρος, ήτον από το Mισήρι, υιός γονέων ευγενών, ομού και θεοφιλών, και συγγενής Θεοφίλου και Kυρίλλου των της Aλεξανδρείας Aρχιεπισκόπων, ακμάσας περί το υιβ΄  έτος. Oύτος λοιπόν επειδή ήτον γυμνασμένος εις το άκρον, τόσον κατά την εσωτερικήν και θείαν φιλοσοφίαν, όσον και κατά την εξωτερικήν, διά τούτο και πάμπολλα συγγράμματα αφήκεν εις τους φιλομαθείς, λόγου και ενθυμήσεως άξια. Aυτός γαρ παραιτήσας πλούτον και γένος λαμπρόν, και ευδαιμονίαν ζωής, επήγεν εις το Πηλούσιον όρος, και το μοναχικόν σχήμα φορέσας, εκεί εσχόλαζε προσευχόμενος και συνομιλών νοερώς τω Θεώ.\nAπό εκεί δε, εδίδασκε και όλην την οικουμένην, και εφώτιζεν αυτήν με τους θείους λόγους του. Tους αμαρτάνοντας, εις μετάνοιαν επιστρέφων. Tους εναρέτους, εις την αρετήν επιστηρίζων. Tους απειθείς, παρακινών εις ευπείθειαν. Kαι με το αυστηρόν των ελέγχων του, και αυτούς τους ιδίους βασιλείς ενθυμίζων και νουθετών, εις το συμφέρον της οικουμένης. Kαι διά να ειπούμεν καθολικώς, εις όλους εκείνους οπού ερώτων αυτόν απορίας εκ των αγίων Γραφών, σοφωτάτας έδιδε τας λύσεις και ερμηνείας. Λέγουσι δέ τινες, ότι αι επιστολαί του θείου τούτου Πατρός είναι έως δέκα χιλιάδες. Έτζι λοιπόν κάλλιστα διαπεράσας την ζωήν του, και κατά Θεόν πολιτευσάμενος, με γήρας βαθύ τελειόνοι τον βίον του περί το υν΄  έτος της σωτηρίας.( συναξ. αγίου Νικοδήμου)\nΌταν τιμάμε έναν άγιο του ύψους του αγίου Ισιδώρου, δεν τον τιμάμαι μονον - και αξίως- για τις δέκα χιλιάδες επιστολές τις οποίες συνέγραψε. Βέβαια με την βαθιά γνώση των Γραφών και την Θεού σοφία στήριξε και φώτισε την Εκκλησία.Αλλά τον τιμάμε επίσης διότι ο ίδιος ανάμεσα στους χριστιανούς ως ποιμήν, ήταν γνήσια και αυθεντική επιστολή Χριστού προς τον κόσμο. Ο ίδιος ενσάρκωνε τις Γραφικές αλήθειες. Ήταν ένα ζωντανό Ευαγγέλιο! Και κυρίως αυτός είναι ο σκοπός. Όχι μόνο να αφομοιώνεις και να ενστερνίζεσαι την Αλήθεια, αλλά να γίνεσαι εσύ ο ίδιος Αλήθεια για τους άλλους.\nΑναρτήθηκε από π Παντελεήμων Kρούσκος στις 04 Φεβρουαρίου


Οι απαντήσεις στις 6 ερωτήσεις (ταμπού) που θες να κάνεις για το σεξ - seleo.gr\nΤρίτη, 10 Ιανουαρίου 2017 00:45\nΚανονικά θα έπρεπε να ρωτήσεις τον γυναικολόγο σου, αλλά ντρέπεσαι, συν ότι δύο φορές τον χρόνο που τον βλέπεις, δεν έχετε και πολύ χρόνο για κουβεντούλα. Με τις φίλες σου\nκάτι λέτε σε στιγμές που έχετε πιει λίγο παραπάνω και σας πιάνει οίστρος αποκάλυψης, αλλά άκρη δεν βγαίνει η καθεμία λέει τα δικά της- ή και τίποτα. Κι εσύ μένεις με την απορία. Ε, τώρα θα τσαντιστώ. Εμείς τι κάνουμε εδώ βρε; Για ποιον δουλεύουμε;\nΑκολουθούν οι 6 δημοφιλέστερες ερωτήσεις που όλες θέλουμε να κάνουμε και αφορούν στο σεξ, φυσικά με τις απαντήσεις τους.\nΤο πέος σπάει στ' αλήθεια;\nΚοίτα, κόκκαλο δεν είναι να γίνει δυο κομμάτια, αλλά σίγουρα μπορεί τραυματιστεί σοβαρά κατά τη διάρκεια του σεξ είτε στον αυνανισμό. Μία λάθος κίνηση να γίνει και το κάταγμα δύσκολα αποτρέπεται. Αν συμβεί πάμε στο γιατρό.\nΤι να κάνω αν μείνει το προφυλακτικό στον κόλπο μου;\nΑρχικά, ψυχραιμία. Ό,τι μπαίνει, βγαίνει. Δυσάρεστη κατάσταση, αλλά αρκετά συνηθισμένη σύμφωνα με τους γυναικολόγους. Προσπάθησε να ηρεμήσεις και να μην ζορίζεσαι και ζήτα λίγη βοήθεια από τον σύντροφό σου, γιατί μάλλον μόνη σου δεν θα τα καταφέρεις (από τον πανικό κυρίως). Αν δεν χρησιμοποιείς κάποια μορφή αντισύλληψης, συμβουλέψου άμεσα τον γυναικολόγο σου.\nΜακάρι να ήταν μόνο ένας ο λόγος που μια γυναίκα δεν κορυφώνει. Συνήθως οι λόγοι είναι ψυχολογικοί: Άγχος, έλλειψη έλξης για τον παρτενέρ, αρνητικές σκέψεις για την ίδια ή για εκείνον, προβλήματα στη σχέση, κατάθλιψη. Ωστόσο μπορεί να συντρέχει και κάποιος άλλος λόγος, όπως μία ορμονική διαταραχή. Μην το αφήσεις έτσι.\nΥπάρχει περίπτωση να ουρήσω ενώ κάνω σεξ;\nΚάποιοι το λένε αυτό squirting και πίνουν νερό στ' όνομά του. Σύμφωνα με κάποιους επιστήμονες η γυναικεία εκσπερμάτωση είναι ακριβώς αυτό που λες. Διαφορετικά, μπορεί να φύγουν λίγα ούρα κατά τη διάρκεια του σεξ, αλλά αμελητέας ποσότητας και ασυνείδητα. Την περίπτωση του golden shower δεν θα ΄θελα να την πιάσουμε αυτή τη στιγμή, ευχαριστώ.\nΈχει υπερβολικά μικρό/μεγάλο πέος. Τι να κάνω;\nΥπομονή. Αστειάκι. Κοίταξε, πρόκειται για δύο εντελώς διαφορετικές καταστάσεις, οι οποίες συγκλίνουν στο ότι λύσεις υπάρχουν, από τη στιγμή που θες να συνεχίσεις να είσαι μ' αυτόν το σύντροφο- απαραίτητη προϋπόθεση αυτό. Επειδή- ειδικά η πρώτη περίπτωση- είναι εξαιρετικά ευαίσθητη, καλό θα ήταν ΝΑ ΜΗΝ ΤΟΥ ΤΟ ΣΥΖΗΤΗΣΕΙΣ γιατί ε, δεν μπορεί να κάνει και πολλά, συν ότι σίγουρα ξέρει τη δυναμική αυτού που έχει ανάμεσα στα πόδια του. Βοήθησέ τον (διακριτικά πάντα) να γίνει τζιμάνι σε εναλλακτικούς τρόπους διέγερσής σου, όπως είναι στοματικό ή το παιχνίδι με τα δάχτυλα. Τι άλλο να σου πω;\nΑυτοί οι περίεργοι ήχοι που κάνω (εκεί κάτω), τι είναι;\nΚατά τη διάρκεια του σεξ, εκεί μέσα στο μεγάλο πάθος, ξαφνικά ακούγεται ένας γνώριμος άβολος ήχος που παραπέμπει στην αντίδραση ενός ευερέθιστου εντέρου μετά από γεύμα με φασόλια. Δεν έρχεται από πίσω, αλλά από μπροστά. "Πωπω ντροπή" σκέφτεσαι, "τι κακό με βρήκε"; Ε μάθε λοιπόν πως κανονικά πρέπει να χαίρεστε- ειδικά εκείνος- γιατί αυτός ο ήχος μαρτυρά πως ο κόλπος σου είναι εξαιρετικά υγρός γιατί περνάει καλά αυτή τη στιγμή. Να του το πεις σε παρακαλώ.